pythainlp/thai-wiki-dataset-v4 huggingface dataset:
ซาราห์ ไบรท์แมน

ซาราห์ ไบรท์แมน เป็นนักร้องเสียงโซปราโน นักแสดง นักแต่งเพลง และนักเต้นชาวอังกฤษ มีความสามารถในการร้องเพลงหลายภาษา ทั้งภาษาอังกฤษ สเปน ฝรั่งเศส ละติน เยอรมัน อิตาลี รัสเซีย ฮินดี และแมนดาริน เป็นนักร้องเสียงโซปราโนที่มียอดขายผลงานมากที่สุด ถึง 30 ล้านอัลบัม และ2 ล้านแผ่นดีวีดี 
ไบรท์แมนมีชื่อเสียงจากบทบาท "คริสทีน" จากละครเพลง "เดอะแฟนธ่อมออฟดิโอเปร่า" ฉบับปี 1984 ของแอนดรูว์ ลอยด์ เวบเบอร์ ที่เขาเขียนบทบาทนี้เป็นพิเศษสำหรับเธอ เวบเบอร์ถึงกับปฏิเสธไม่ยินยอมให้ละครเพลงเรื่องนี้ไปจัดแสดงที่โรงละครบรอดเวย์ หากไบร์ทแมนไม่ได้รับบทคริสทีน 
ไบร์ทแมนพบกับแอนดรูว์ ลอยด์ เวบเบอร์ในปี ค.ศ. 1981 ระหว่างการคัดเลือกนักแสดงในละครเพลง "แคตส์" ทั้งคู่แต่งงานกันในปี 1984 โดยเธอได้แสดงนำในละครเพลงหลายเรื่องที่เวบเบอร์เป็นผู้แต่ง ทั้ง "Cats", "Song and Dance", "Requiem", "Aspects of Love" ต่อมาทั้งคู่หย่าขาดกันในปี 1990
ภาพเหมือนของอันเดรอา นาวาเจโร และอากอสติโน เบอัซซาโน (ราฟาเอล)

ภาพเหมือนของอันเดรอา นาวาเจโร และอากอสติโน เบอัซซาโน  เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์ดอเรีย แปมฟิลจ์ในกรุงโรมในประเทศอิตาลี “ภาพเหมือนของอันเดรอา นาวาเจโร และอากอสติโน เบอัซซาโน” เขียนในปี ค.ศ. 1516
นักบุญจอร์จ (ราฟาเอล)

นักบุญจอร์จ  เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์ลูฟร์, ปารีสในประเทศฝรั่งเศส ภาพ “นักบุญจอร์จ” เขียนในปี ค.ศ. 1504 ต่อมาระหว่าง ค.ศ. 1504 ถึง ค.ศ. 1506 ราฟาเอลเขียนภาพในหัวข้อเดียวกัน “นักบุญจอร์จและมังกร” (หอศิลป์แห่งชาติ, วอชิงตัน ดี.ซี.)
สตรีมีครรภ์ (ราฟาเอล)

สตรีมีครรภ์  เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่วังพิตติในเมืองฟลอเรนซ์ในประเทศอิตาลี 
ราฟาเอลเขียนภาพ “สตรีมีครรภ์” ระหว่างปี ค.ศ. 1505 ถึงปี ค.ศ. 1506 ระหว่างที่พักอยู่ในฟลอเรนซ์ เป็นภาพของสตรีนั่งมีครรภ์ โดยมือซ้ายวางอยู่บนท้อง ภาพวาดของสตรีมีครรภ์เป็นหัวข้อที่ไม่ค่อยเขียนกันในยุคฟื้นฟูศิลปวิทยา
แม่พระแห่งโลเรโต (ราฟาเอล)

แม่พระแห่งโลเรโต  เป็นภาพเขียนสีน้ำมันที่เขียนโดยราฟาเอล จิตรกรชาวอิตาลีสมัยเรอเนซองส์คนสำคัญ ปัจจุบันภาพนี้ตั้งแสดงอยู่ที่พิพิธภัณฑ์คองเด, ชองทิลลีในประเทศฝรั่งเศส 
ภาพ “แม่พระแห่งโลเรโต” ที่เขียนโดยราฟาเอลระหว่างปี ค.ศ. 1509 ถึงปี ค.ศ. 1510 เป็นภาพที่สมเด็จพระสันตะปาปาจูเลียสที่ 2 ประทานแก่ซันตามาเรียเดลโปโปโลในกรุงโรม ภาพ “แม่พระแห่งโลเรโต” เป็นภาพที่ระบุกันว่าเขียนโดยโจวัน ฟรันเชสโก เปนนีมาจนกระทั่งปี ค.ศ. 1979 เมื่อเปลี่ยนไประบุอย่างแน่นอนว่าเป็นงานเขียนของราฟาเอล งานชิ้นนี้เป็นงานที่ได้รับการก็อปปีมาที่สุดชิ้นหนึ่งของราฟาเอล ที่มีจำนวนทั้งหมดด้วยกันราว 120 ภาพ ชื่อขอภาพมาจากภาพเขียนที่สูญหายไปแล้วที่เป็นงานก็อปปีของงานเขียนที่บาซิลิกาซานตาคาซาดิลอเรโตในกรุงโรม ภาพนี้เชื่อกันเป็นเวลานานว่าเป็นภาพต้นฉบับที่เขียนโดยราฟาเอล เนื้อหาของภาพเป็นภาพของพระนางมารีย์พรหมจารีทรงโบกผ้าบางเล่นกับพระกุมารเยซู โดยมีนักบุญโยเซฟยืนชื่นชมอยู่ข้าง ๆ
วิทยาเขต

วิทยาเขต  เป็นสถานที่ที่มหาวิทยาลัยหรือวิทยาลัยจัดตั้งขึ้นเพื่อจัดการศึกษา ซึ่งอาจจะประกอบด้วยห้องสมุด หอพัก อาคารต่าง ๆ ในรูปแบบเช่นเดียวกันกับมหาวิทยาลัย
"วิทยาเขต" ถูกใช้เรียกครั้งแรกโดยวิทยาลัยนิวเจอร์ซีย์ (มหาวิทยาลัยพรินซ์ตัน ในปัจจุบัน) ในช่วงทศวรรษแรกของศตวรรษที่ 18 ต่อมามหาวิทยาลัยหรือวิทยาลัยต่าง ๆ ในสหรัฐอเมริกา จึงได้นำคำว่า วิทยาเขต มาเรียกชื่อสถานที่จัดการศึกษานอกที่ตั้งของมหาวิทยาลัยหรือวิทยาลัย โดยระบบการจัดการบริหารแบบวิทยาเขตอาจแบ่งเป็นสองแบบตามความหมายภาษาอังกฤษอันได่แก่ University System (วิทยาเขตแบ่งแยกออกจากกันเปรียบเสมือนคนละมหาวิทยาลัยและใช้ชุดบริหารและทรัพยากรแยกกันเพียงแต่ใช้ชื่อร่วมกันเท่านั้น เช่น มหาวิทยาลัยเกษตรศาสตร์ วิทยาเขต กำแพงแสน ศรีราชา เป็นต้น) และ Multiple-Campus University (วิทยาเขตแบ่งแยกโดยสถานที่โดยยังอยู่ภายใต้การบริหารงานของ 1 มหาวิทยาลัย - สมาชิกในวิทยาเขตทุกวิทยาใช้ทรัพยากรร่วมกันกับส่วนกลางและมีการแบ่งปันกันภายในมหาวิทยาลัยและไม่แบ่งแยก เพียงแต่สถานที่ไม่ได้อยู่ด้วยกันเท่านั้น เช่น มหาวิทยาลัยธรรมศาสตร์ ท่าพระจันทร์ ศูนย์รังสิต)
ในประเทศไทย.
ในประเทศไทย วิทยาเขต บางครั้งอาจหมายถึง หน่วยงานในสังกัดสถาบันอุดมศึกษา หรือสถาบันอื่น ๆ ซึ่งมีพื้นที่แยกออกไปจากต้นสังกัด และมีการจัดการเรียนการสอน การบริหารงานที่ขึ้นตรงกับต้นสังกัด โดยส่วนใหญ่จะถูกกำหนดไว้ในพระราชบัญญัติจัดตั้งมหาวิทยาลัย ว่าจะต้องประกอบด้วยส่วนงานของมหาวิทยาลัยที่ตั้งอยู่ในเขตท้องที่ตามที่สภามหาวิทยาลัยกําหนด อาทิ มหาวิทยาลัยแม่โจ้กำหนดว่าต้องมีตั้งแต่สองส่วนงานขึ้นไป มหาวิทยาลัยเทคโนโลยีราชมงคลกำหนดให้มีส่วนราชการที่เทียบเท่าระดับคณะขึ้นไป ตั้งแต่สองส่วนราชการ มหาวิทยาลัยสวนดุสิตกำหนดให้มีส่วนงานของมหาวิทยาลัยตามที่สภามหาวิทยาลัยกำหนด เป็นต้น
ในอีกความหมายหนึ่ง อาจใช้คำเรียกอย่างอื่นที่มีความหมายโดยนัยเป็นแค่สถานที่จัดการเรียนการ หรือในสถาบันอุดมศึกษาเอกชน จะใช้หลักเกณฑ์ตามกฎกระทรวงการจัดการศึกษานอกสถานที่ตั้งของสถาบันอุดมศึกษาเอกชน พ.ศ. 2549
มหาวิทยาลัยแม่โจ้-ชุมพร

มหาวิทยาลัยแม่โจ้-ชุมพร เป็นหน่วยงานเทียบเท่าคณะ ในสังกัดมหาวิทยาลัยแม่โจ้ จังหวัดเชียงใหม่ ก่อตั้งขึ้นเมื่อปี พ.ศ. 2547 ตั้งอยู่เลขที่ 99 หมู่ 5 บ้านแหลมสันติ ตำบลละแม อำเภอละแม จังหวัดชุมพร ในปีการศึกษา 2555 จำนวนนักศึกษาทั้งสิ้น 2,057 คน
ประวัติ.
ผู้ว่าราชการจังหวัดชุมพร (นายบุญนาค สายสว่าง) ได้ลงนามในคำสั่งจังหวัดชุมพรที่ 18/2523 ลงวันที่ 7 มกราคม 2523 แต่งตั้งคณะกรรมการเตรียมการจัดตั้งสถาบันเทคโนโลยีการเกษตร วิทยาเขตชุมพร และขอให้สถาบันเทคโนโลยีการเกษตร พิจารณาจัดตั้งสถาบันอุดมศึกษาทางการเกษตรในพื้นที่ป่าสงวนแห่งชาติเขตอำเภอละแม จังหวัดชุมพร
ต่อมาสภาสถาบันเทคโนโลยีการเกษตร ได้พิจารณาในการประชุมเมื่อวันที่ 6 กุมภาพันธ์ 2523 รับหลักการและแต่งตั้งกรรมการชุดหนึ่งเพื่อกำหนดแผนดำเนินงานกับคณะกรรมการจังหวัดชุมพร อย่างไรก็ดีสภาสถาบันฯ มีความเห็นโดยสรุปว่า การจัดตั้งเป็นวิทยาเขตนั้นคงต้องอาศัยเวลาและงบประมาณสนับสนุน และที่สำคัญจะต้องได้รับความเห็นชอบจากทบวงมหาวิทยาลัย ให้บรรจุไว้ในแผนการศึกษาตามแผนพัฒนาเศรษฐกิจและสังคมแห่งชาติ ระยะที่ 5 (พ.ศ. 2525-2529) ในระยะแรกของการจัดตั้งให้ดำเนินงานเป็นศูนย์ไร่ฝึกนักศึกษาและการศึกษาต่อเนื่อง เพื่อให้เป็นสถานที่ฝึกงานของนักศึกษาในการฝึกอบรมหลักสูตรระยะสั้น และงานวิจัยทางการเกษตรของท้องถิ่น กระทั่งวันที่ 27 มิถุนายน 2523 นายวิภาต บุญศรี วังซ้าย อธิการบดีสถาบันเทคโนโลยีการเกษตร ได้มีหนังสือถึงผู้ว่าราชการจังหวัดชุมพร ว่าสภาสถาบันฯ ในขณะนั้นได้มีมติรับหลักการ
กระทรวงเกษตรและสหกรณ์ได้อนุมัติให้สถาบันเทคโนโลยีการเกษตรแม่โจ้เข้าใช้พื้นที่ป่าไม้เคี่ยมในท้องที่ตำบลละแม อำเภอละแม จังหวัดชุมพร พื้นที่ 1,750 ไร่ ซึ่งเป็นป่าสงวนแห่งชาติ ตามกฎกระทรวงฉบับที่ 137 (พ.ศ. 2505) ออกตามความในพระราชบัญญัติคุ้มครองและสงวนป่า พุทธศักราช 2481 เพื่อจัดตั้งสถาบันเทคโนโลยีการเกษตรแม่โจ้ วิทยาเขตชุมพร ต่อมาในปี พ.ศ. 2543 ได้มีประกาศแบ่งหน่วยงานของมหาวิทยาลัยแม่โจ้เป็นการภายใน ได้แก่ โครงการจัดตั้งสำนักสหวิชาการละแม ต่อทบวงมหาวิทยาลัยได้อนุมัติให้จัดตั้ง “สำนักสหวิชาการ” เป็นการภายใน และวันที่ 21 มีนาคม 2547 สภามหาวิทยาลัยพิจารณาเห็นให้สำนักสหวิชาการละแม มีฐานะเทียบเท่าส่วนราชการระดับคณะ และให้จัดการเรียนการสอนเป็นแบบวิทยาเขต โดยเห็นชอบให้ใช้ชื่อ “โครงการมหาวิทยาลัยแม่โจ้ – ชุมพร” เป็นหน่วยงานภายในมีฐานะเป็นส่วนราชการระดับคณะ และให้จัดการบริหารงานเป็นแบบวิทยาเขต เพื่อสนองวัตถุประสงค์ของโครงการ อันจะเป็นประโยชน์อย่างยิ่งต่อการพัฒนาท้องถิ่นภาคใต้ตอนบน ซึ่งจะมีการดำเนินการให้เป็นไปตามมติดังกล่าวต่อไป มติที่ประชุมกรรมการบริหารมหาวิทยาลัย ครั้งที่ 16/2549 เมื่อวันที่ 22 พฤศจิกายน 2549 ได้มีมติให้ตัดคำว่า “โครงการ” นำหน้าชื่อหน่วยงานออกคือ โครงการมหาวิทยาลัยแม่โจ้-ชุมพร ให้ใช้เป็น “มหาวิทยาลัยแม่โจ้ -ชุมพร”
ปัจจุบันมหาวิทยาลัยแม่โจ้ – ชุมพร เป็นหน่วยงานที่เทียบเท่าคณะ สังกัดสำนักงานอธิการบดี มีผู้อำนวยการมหาวิทยาลัยแม่โจ้ – ชุมพร เป็นผู้บริหาร ทั้งนี้มีหน่วยงานประสานงานเป็นหน่วยงานตั้งอยู่ในสำนักงานอธิการบดี โดยมีภารกิจประจำที่พื้นที่ของมหาวิทยาลัยแม่โจ้ จำนวน 2005-3-45 ไร่ ที่อำเภอละแม จังหวัดชุมพร
สาขาวิชาที่เปิดสอน.
หลักสูตร 4 ปี เทียบเข้าเรียน (2 ปี)
องค์กรนักศึกษา.
มหาวิทยาลัยแม่โจ้ - ชุมพร ให้ความสำคัญกับกิจกรรมของนักศึกษา ดังนั้นจึงมีองค์กรนักศึกษาอยู่ 2 องค์กร และมีชมรมทั้งหมด 5 ชมรม
จอห์น ดี. ร็อกเกอะเฟลเลอร์

จอห์น ดี. ร็อกเกอะเฟลเลอร์  เป็นนักธุรกิจชาวอเมริกันเจ้าของกิจการน้ำมันสแตนดาร์ดออยล์และนักให้ทาน ต่อมาได้บริจาคทุนทรัพย์ 500 ล้านเหรียญดอลลาร์สหรัฐเพื่อก่อตั้งมูลนิธิร็อกเกอะเฟลเลอร์ขึ้นสำหรับช่วยเหลือด้านการศึกษาและการสาธารณสุข
จอห์น ดี ร็อกเกอะเฟลเลอร์ ได้รับการยอมรับอย่างกว้างขวางว่าเป็นชาวอเมริกันผู้ซึ่งร่ำรวยที่สุดตลอดกาล และยังเป็นผู้ซึ่งร่ำรวยที่สุดในประวัติศาสตร์สมัยใหม่ ร็อกเกอะเฟลเลอร์เกิดในครอบใหญ่ใหญ่แห่งหนึ่งในตอนเหนือของนิวยอร์ก ได้ถูกอบรมสั่งสอนจากพ่อของเขาซึ่งเป็น นักการค้าหัวใสและแม่ซึ่งเป็นผู้นับถือศาสนาคริสต์ แปปติส อย่างเคร่งครัด ครอบครัวของร็อกเกอะเฟลเลอร์ได้เคลื่อนย้ายถิ่นฐานหลายครั้งก่อนที่จะลงหลักปักฐานอย่างถาวรใน เมืองคลีฟแลนด์ รัฐโอไฮโอ ร็อกเกอะเฟลเลอร์มาเป็นผู้ช่วยพนักงานบัญชีเมื่ออายุได้ราว 16 ปี และได้ร่วมหุ้นกับ มอริช บี. คลาร์คและพี่น้องเมื่ออายุได้ 20 ทำธุรกิจด้านอาหาร หลังจากนั้นร็อกเกอะเฟลเลอร์และพี่ชาย วิลเลียม ร็อกเกอะเฟลเลอร์ได้เล็งเห็นช่องทางว่าราคาของน้ำมันไขปลาวาฬมีราคาสูงมากและราคาน้ำมันขุดจากดินกำลังเป็นที่ต้องการของตลาดทำให้ราคาสูงขึ้น แทนที่จะขุดหาน้ำมัน พวกเขากลับสนใจในการกลั่นน้ำมันแทน จึงได้ก่อตั้งบริษัท ร็อกเกอะเฟลเลอร์แอนดริวส์แอนด์แฟรกซ์เลอร์ขึ้น พวกเขาเริ่มซื้อโรงกลั่นท้องถิ่นในเคฟแลนด์ และทำการกลั่นน้ำมันให้กับบริษัทของตนเอง ในปี ค.ศ. 1870 ร็อกเกอะเฟลเลอร์ได้ก่อตั้งบริษัทน้ำมันอย่างเป็นทางการขึ้น ในนามว่า แสตนดาร์ดออยส์
อาชีพก่อนทำธุรกิจสแตนดาร์ด ออยล์.
ผู้ช่วยพนักงานบัญชี.
ในเดือนกันยายน ค.ศ. 1855 เมื่อร็อกเกอะเฟลเลอร์อายุได้สิบหกปี เขาได้ทำงานแรกด้วยการเป็นผู้ช่วยพนักงานบัญชีโดยทำงานให้กับบริษัทนายหน้าขนาดเล็กชื่อเฮวิตต์แอนด์ทัตเทิล เขาทำงานเป็นเวลานานหลายชั่วโมงด้วยความพึงพอใจ ในขณะที่เขาเล่าภายหลังใน"วิธีการทั้งหมดและระบบของสำนักงาน" โดยเฉพาะอย่างยิ่งเขาได้เป็นผู้เชี่ยวชาญในการคำนวณค่าใช้จ่ายการขนส่ง ซึ่งส่งผลดีให้แก่อาชีพของเขาในเวลาต่อมา
สแตนดาร์ดออยล์.
ร็อกเกอะเฟลเลอร์ ได้ร่วมมือกับนักเคมีชาวยิวที่เกิดในอังกฤษผู้ได้รับฉายาว่าเป็นอัจฉริยะทางเคมี ชื่อ ซามูเอล แอนดรูว์ ทำการจัดตั้งบริษัทขุดเจาะน้ำมันชื่อว่าสแตนดาร์ด ออยล์ ที่เมืองคลีฟแลนด์ จนกลายเป็นบริษัทที่มีชื่อเสียงในระดับยักษ์ใหญ่ในวงการธุรกิจน้ำมันของสหรัฐอเมริกามาตั้งแต่นั้น และในช่วงปี ค.ศ. 1822 หลังจากที่เกิดการรวมประเทศอิตาลีซึ่งมีผลทำให้ธุรกิจธนาคารในเครือข่ายของตระกูลรอทไชลด์ ในอิตาลีต้องปิดตัวลง รอทไชลด์ก็ได้ย้ายฐานการลงทุนจากอิตาลีไปยังอเมริกาด้วยการร่วมลงทุนในอุตสาหกรรมน้ำมันกับจอห์น ดี. ร็อกเกอะเฟลเลอร์ในเวลาต่อมา
รายพระนามเจ้าผู้ครองนครลำพูน

ในปี พ.ศ. 2324 ภายหลังจากที่พระเจ้ากาวิละ ขึ้นครองราชย์เป็นพระเจ้านครเชียงใหม่ ขณะนั้นนครลำพูนยังคงเป็นเมืองร้าง ไม่มีผู้คนอาศัยอยู่ ความทราบถึงพระบาทสมเด็จพระพุทธเลิศหล้านภาลัย รัชกาลที่ 2 ในปี พ.ศ. 2357 จึงได้ทรงพระกรุณาโปรดเกล้าฯ สถาปนาพระยาคำฟั่น พระอนุชาในพระเจ้ากาวิละไปสร้างนครลำพูนขึ้นใหม่ และครองราชย์เป็นพระยานครลำพูนไชย เป็นพระยานครลำพูนองค์แรก นับแต่ พ.ศ. 2357 จนถึง พ.ศ. 2475 (การเปลี่ยนแปลงการปกครอง) นครลำพูนมีเจ้าหลวงครองนคร จำนวน 10 พระองค์ ได้แก่
ประวัติ.
 ในปี พ.ศ. 2357 ในรัชสมัย พระบาทสมเด็จพระพุทธเลิศหล้านภาลัย พระมหากษัตริย์ไทย รัชกาลที่ 2 แห่งราชวงศ์จักรี ทรงมีพระราชดำริห์ปฤกษาด้วยท่านอรรคมหาเสนาบดีว่า เมืองลำพูนไชย ยังร้างว่างอยู่ หามีผู้คนรักษาบ้านเมืองไม่ จึงทรงพระกรุณาโปรดเกล้าฯ ตั้งตำแหน่ง เจ้าเมือง, อุปราช, ราชวงษ์ ขึ้นรักษาเมืองลำพูนไชย ให้เป็นเมืองสืบต่อไป จึงทรงพระกรุณาโปรดเกล้าฯ ให้ส่งตราศุภอักษรขึ้นไปหา พระยาเชียงใหม่กาวิละ พระยาราชวงษ์คำฟั่น ให้ลงมาเข้าเฝ้าทูลลอองธุลีพระบาท
 ครั้นถึงวันที่ 18 กันยายน พ.ศ. 2357 พระบาทสมเด็จพระพุทธเลิศหล้านภาลัย พระมหากษัตริย์ไทย รัชกาลที่ 2 แห่งราชวงศ์จักรี จึงทรงพระกรุณาโปรดเกล้าฯ ตั้ง พระยาราชวงษ์คำฟั่นเมืองเชียงใหม่ (พระอนุชาในพระเจ้ากาวิละ) ขึ้นเป็น "พระยาลำพูนคำฟั่น เจ้าเมืองลำพูนไชย" ทรงเป็นเจ้าผู้ครองนครลำพูนองค์แรกแห่งราชวงศ์ทิพย์จักร
รายพระนามเจ้าผู้ครองนครลำพูน.
รายพระนามเจ้าผู้ครองนครลำพูน 10 องค์ แห่งราชวงศ์ทิพย์จักร มีรายพระนามตามลำดับ ดังนี้
แมรี ฮอปกิน

แมรี ฮอปกิน  เกิดเมื่อวันที่ 3 พฤษภาคม ค.ศ. 1950 เป็นนักร้องโฟล์กชาวเวลส์ เป็นที่รู้จักในฐานะนักดนตรีคนแรกที่ได้เซ็นสัญญากับค่ายเพลงแอปเปิลของวงเดอะบีตเทิลส์ มีซิงเกิลฮิตในปี ค.ศ. 1968 ที่ชื่อ "Those Were The Days" ติดท็อป 10 ในสหราชอาณาจักรและสหรัฐอเมริกา
อ่าวกวานาบารา

อ่าวกวานาบารา  ตั้งอยู่ทางทิศตะวันออกเฉียงใต้ของประเทศบราซิล ใกล้กับเมืองรีโอเดจาเนโร เป็นอ่าวที่มีขนาดใหญ่สุดเป็นอันดับสองของบราซิล
คำว่า "goanã-pará" มาจากภาษากวารานี "gwa" แปลว่า "อ่าว", nã แปลว่า "ใกล้เคียงกับ" และ "ba'ra" แปลว่า "ทะเล" ชื่ออ่าวนี้จึงมีความหมายว่า "the bosom of sea" (ก้นทะเล)
อ่าวกวานาบาราถูกล้อมรอบไปด้วยป่าธรรมชาติ แต่เนื่องจากมีการโค่นต้นไม้ และน้ำท่วม จึงทำให้ป่าทรุดโทรมมาก
ประวัติ.
อ่าวกวานาบาราถูกค้นพบเมื่อวันที่ 1 มกราคม ค.ศ. 1502 โดย Gaspar de Lemos นักสำรวจชาวโปรตุเกส จึงตั้งชื่อว่า "แม่น้ำแห่งเดือนมกราคม" (Rio de Janeiro) โดยเข้าใจผิดว่าเป็นแม่น้ำขนาดใหญ่ที่ไหลลงสู่ทะเล หลังจากการค้นพบก็ไม่มีชาวยุโรปมาตั้งถิ่นฐานอยู่บริเวณนี้ จนกระทั่งในปี ค.ศ. 1955 ทหารฝรั่งเศสในบังคับบัญชาของนายพล Nicolas Durand de Villegaignon เข้ามาตั้งอาณานิคมเฟรนช์แอนตาร์กติกที่บริเวณเกาะลาเจส และย้ายไปอยู่ที่เกาะเซอร์ลิไจซ์ ใกล้ชายฝั่ง และก่อสร้างป้อมปืนชื่อ Fort Coligny ต่อมาทหารฝรั่งเศสถูกทหารโปรตุเกสขับไล่ออกไปในปี ค.ศ. 1963 ทหารโปรตุเกสได้สร้างป้อมปืนหลายแห่งที่ Santa Cruz, São João, Lajes และ Villegaignon
อ่าวรีกา

อ่าวรีกา  หรือ อ่าวลีโวเนีย เป็นอ่าวในทะเลบอลติก อยู่ระหว่างประเทศลัตเวียกับประเทศเอสโตเนีย มีพื้นที่ 18,000 ตารางกิโลเมตร โดยมีเกาะซาเรมาของเอสโตเนียกั้นอยู่ระหว่างอ่าวรีกากับทะเลบอลติก
ทินแมน

"ทินแมน" (Thin Man,ชื่อเป็นทางการ: Mark 2) เป็นระเบิดนิวเคลียร์แบบไกปืนที่ใช้พลูโทเนียม พัฒนาขึ้นโดยสหรัฐอเมริการะหว่างโครงการแมนฮัตตัน ภายหลังการพัฒนาถูกระงับหลังพบว่ามีอัตราเกิดฟิชชันขึ้นเองของพลูโทเนียมที่ได้จากเครื่องปฏิกรณ์นิวเคลียร์มีค่าสูงเกินกว่าจะใช้การออกแบบแบบไกปืนได้
รายละเอียด.
การออกแบบ"ทินแมน"เป็นการออกแบบอาวุธนิวเคลียร์ยุคแรกก่อนที่จะสามารถสร้างพลูโทเนียมในเครื่องปฏิกรณ์จากการฉายรังสีของยูเรเนียม-238 พลูโทเนียมที่ได้นี้ถูกสมมุติว่าเหมือนยูเรเนียม-235ที่สามารถเกิดองค์ประกอบจนนำไปสู่การเกิดมวลวิกฤตได้โดยง่ายโดยการยิงส่วนใต้วิกฤตไปสู่ส่วนใต้วิกฤตอื่น เพื่อหลีกเลี่ยงการระเบิดก่อนเวลา กระสุนพลูโทเนียมต้องถูกเร่งความเร็วให้มีความเร็วอย่างน้อยที่สุด 910 ม./วินาที ถ้าไม่เช่นนั้นพลูโทเนียมจะเริ่มเกิดปฏิกิริยาการแบ่งแยกนิวเคลียสก่อนองค์ประกอบจะสมบูรณ์และจะระเบิดก่อนกำหนด
ทินแมนมีเส้นผ่านศูนย์กลาง 2 ฟุต ยาว 18 ฟุต ความยาวเป็นสิ่งที่สำคัญสำหรับกระสุนพลูโทเนียมเพื่อจะได้มีความเร็วเพียงพอก่อนที่จะไปถึงเป้าหมาย มีน้ำหนัก 3,400 กก.
โนริโกะ เซ็งเงะ

โนริโกะ เซ็งเงะ (; โรมาจิ: "Senge Noriko") พระนามเดิม เจ้าหญิงโนริโกะแห่งทากามาโดะ (; โรมาจิ: "Noriko Joō"; ประสูติ 22 กรกฎาคม พ.ศ. 2531) เป็นพระธิดาพระองค์กลางในเจ้าชายโนริฮิโตะ ทากามาโดะโนะมิยะ และเจ้าหญิงฮิซาโกะ พระชายาฯ ภายหลังได้ทรงลาออกจากฐานันดรศักดิ์แห่งพระราชวงศ์เพื่อเสกสมรสกับคุนิมาโระ เซ็งเงะ
พระประวัติ.
โนริโกะมีพระนามเดิมว่า เจ้าหญิงโนริโกะแห่งทากามาโดะ เป็นพระธิดาพระองค์กลางในเจ้าชายโนริฮิโตะ ทากามาโดะโนะมิยะ และ เจ้าหญิงฮิซาโกะ พระชายาฯ นอกจากนี้พระองค์ยังมีพระพี่น้องอีกสองพระองค์ คือ เจ้าหญิงสึงูโกะ และอายาโกะ โมริยะ
เจ้าหญิงโนริโกะเข้ารับการศึกษาระดับปฐมวัยจนจบมัธยมศึกษาจากโรงเรียนกากูชูอิง และทรงศึกษาต่อสาขาจิตวิทยา คณะอักษรศาสตร์ มหาวิทยาลัยกากูชูอิง ในเดือนเมษายน พ.ศ. 2550 โดยพระองค์ตั้งพระทัยที่จะปฏิบัติตามการเรียนในจิตวิทยาคลินิก
ในเดือนกรกฎาคม พ.ศ. 2551 พระองค์เข้าร่วมประกอบพระกรณียกิจร่วมกับพระบรมวงศานุวงศ์พระองค์อื่น ๆ โดยเฉพาะกับพระชนนี และประกอบพระกรณียกิจสม่ำเสมอ ต่อมาวันที่ 20 มีนาคม พ.ศ. 2554 ทรงสำเร็จการศึกษาปริญญาศิลปศาสตรบัณฑิตจิตวิทยา มหาวิทยาลัยกากูชูอิง
เสกสมรส.
เจ้าหญิงโนริโกะทรงพบกับคูนิมาโระ เซ็งเงะ บุตรชายของทากามาซะ เซ็งเงะ เจ้าอาวาสแห่งศาลเจ้าอิซุโมะในจังหวัดชิมาเนะที่ดูแลศาลเจ้านี้มาหลายชั่วอายุคน เมื่อครั้งตามเสด็จเจ้าหญิงฮิซาโกะไปสักการะศาลเจ้าดังกล่าว เมื่อปี พ.ศ. 2550 ทั้งคู่ได้มีการติดต่อกันเรื่อยมา จนนำมาสู่การได้หมั้นหมายกับนายเซ็งเงะ วัย 41 ปี เมื่อวันที่ 27 พฤษภาคม พ.ศ. 2557 ก่อนทั้งคู่จะเสกสมรสกันเมื่อวันที่ 5 ตุลาคมปีเดียวกันนั้น ณ ศาลเจ้าแห่งนั้น ระหว่างพิธีเสกสมรสพระองค์ทรงฉลองพระองค์สำหรับเสกสมรสโบราณที่เจ้าหญิงยูริโกะ พระอัยยิกาฝ่ายพระชนก ทรงตกทอดมาจากสมเด็จพระจักรพรรดินีเทเม 
ทั้งนี้ตระกูลของคูนิมาโระ เซ็งเงะ เคยตกทอดตำแหน่งคาโซกุ (เทียบชั้นบารอนของตะวันตก) มาเนิ่นนานก่อนถูกยกเลิกในปี พ.ศ. 2490 โดยเจ้าหญิงโนริโกะกับคุนิมาโระเป็นญาติกันสองชั้น มีบรรพบุรุษคนเดียวกันคือมิชิตากะ คูโจ พระชนกในจักรพรรดินีเทเม (พระนามเดิม ซาดาโกะ คูโจ) พระปัยยิกาของเจ้าหญิง และทวดของคูนิมาโระเมื่อนับจากป้า นอกจากนี้ทั้งสองยังเป็นลูกพี่ลูกน้องกันห้าชั้นเมื่อนับจากทาดายาซุ นากายามะ พระอัยกาของจักรพรรดิเมจิ 
เจ้าหญิงโนริโกะจำต้องทรงสละฐานันดรศักดิ์ตามกฎมณเฑียรบาลของญี่ปุ่น และเปลี่ยนพระนามเป็นสามัญชนเป็น "โนริโกะ เซ็งเงะ" หลังจากการจดทะเบียนสมรส และมีงานเลี้ยงฉลองเสกสมรสเป็นการส่วนพระองค์เมื่อวันที่ 6 ตุลาคม พ.ศ. 2557 ณ โรงแรมอิชิฮะตะ เมืองมัตสึเอะ จังหวัดชิมาเนะ มีผู้ร่วมงาน 280 คน ที่มีเฉพาะพระญาติและพระสหายร่วมสถานศึกษา และเลี้ยงฉลองเสกสมรสอีกครั้งในวันที่ 8 ตุลาคมปีเดียวกัน โดยมีพระบรมวงศานุวงศ์ญี่ปุ่นเข้าร่วมในการนี้ โนริโกะถือเป็นเจ้านายพระองค์ที่ 7 ของราชวงศ์ญี่ปุ่นที่ลาออกจากฐานันดรศักดิ์ต่อจากซายาโกะ คูโรดะ พระราชธิดาในสมเด็จพระจักรพรรดิอากิฮิโตะเมื่อปี พ.ศ. 2548 โดยรัฐบาลได้มอบบำเหน็จเป็นเงิน 106.75 ล้านเยนให้แก่อดีตเจ้าหญิงด้วย
รูปแบบเภสัชภัณฑ์

รูปแบบเภสัชภัณฑ์  คือรูปแบบทางกายภาพของสารประกอบทางเคมีที่นำมาใช้เป็นยา สารเคมีแต่ละกลุ่มที่นำมาใช้เป็นยานั้นมีการออกฤทธิ์และส่งผลต่อร่างกายแตกต่างกัน ดังนั้นจึงต้องมีการคิดค้นรูปแบบเภสัชภัณฑ์เพื่อให้ยาออกฤทธิ์ได้ตรงกับบริเวณเป้าหมายอย่างมีประสิทธิผลสูงสุด โดยต้องคำนึงถึงความปลอดภัยและความถูกต้องตามเภสัชตำรับ
หลักเกณฑ์การจำแนก.
ในทางเภสัชกรรมมีการจำแนกรูปแบบเภสัชภัณฑ์ต่าง ๆ โดยอาจใช้ลักษณะในการจำแนกได้มากกว่าหนึ่งลักษณะ เช่น ลักษณะทางกายภาพของเภสัชภัณฑ์ ซึ่งประกอบด้วย ยาเตรียมประเภทของเหลว (Liquid Dosage Forms), ยาเตรียมประเภทของแข็ง (Solid Dosage Form), ยาเตรียมประเภทกึ่งแข็ง (Semisolid Dosage Form), ยาเตรียมประเภทอื่น ๆ (Miscellaneous Dosage Form) ลักษณะการนำตัวยาสู่ร่างกาย ประกอบด้วย ปาก (Oral), สูดดม (Inhalational), ฉีด (Parenteral Injection), ยาใช้ภายนอก (Topical) และยาเหน็บ (Suppository) เป็นต้น
ยาเตรียมประเภทของเหลว.
ยาเตรียมประเภทของเหลวยังนำมาจัดจำแนกตามลักษณะการละลายน้ำและยาประเภทกระจายตัวอีกดังต่อไปนี้
ไวลด์เอด

ไวลด์เอด  เป็นหน่วยงานไม่แสวงหาผลกำไร และเป็นองค์กรเพื่อสิ่งแวดล้อม องค์กรนี้มีจุดประสงค์เพื่อต่อต้านการฆ่าสัตว์เพื่อการค้า สำนักงานอยู่ในเมืองซานฟรานซิสโก และมีสาขาใน จีน อินเดีย กัมพูชา หมู่เกาะกาลาปาโกส และอังกฤษ 
องค์กรนี้ชาวจีนรู้กันดีในเรื่องของการจับนักกีฬาจีนที่มีชื่อเสียงมาเป็นพรีเซ็นเตอร์ให้องค์การ เช่น จาง ยี่ หนิง และ เหยา หมิง เป็นต้น
ขนอ่อน (สัตว์ปีก)

ขนอ่อน  คือขนสัตว์ปีกส่วนที่ฟูใต้ขนที่แข็งด้านนอก ลูกนกจะมีแต่ขนอ่อนคลุมตัว Powder down เป็นขนอ่อนชนิดหนึ่งที่พบเฉพาะในนกบางชนิดเท่านั้น ขนอ่อนเป็นสิ่งที่มีประโยชน์ในการใช้ในการทำฉนวนสร้างความอุ่น และ บุ เช่นในการทำเสื้อคลุม, ที่นอนลม , หมอน หรือ ถุงนอน จากการพบขนอ่อนที่ติดอยู่ในอำพันทำให้สันนิษฐานว่าไดโนเสาร์บางสปีซีส์อาจจมีขนอ่อนบนร่างกาย
ที่มาของคำว่าขนอ่อนในภาษาอังกฤษ.
คำว่า “down” มาจากภาษานอร์สโบราณ “dūnn” ที่มีความหมายเดียวกับที่ใช้ในปัจจุบัน
ฟอร์ด แอสปาย

ฟอร์ด แอสปาย  คือรถยนต์รุ่นที่สองของ ผลิตโดยบริษัท ของเกาหลีใต้ จำหน่ายโดยบริษัท 
ข้อมูลเบื้องต้น.
ฟอร์ด แอสปาย คือรถยนต์รุ่นที่สองของ ' ผลิตโดยบริษัท ของเกาหลีใต้ ในปี ค.ศ. 1994-1997 โดยใช้อุปกรณ์เครื่องมือ ส่วนประกอบของรถยนต์บริษัท มาสด้า ประเทศญี่ปุ่น และใช้ชื่อ ' ในตลาด เอเชีย และชื่อ ในตลาด ประเทศญี่ปุ่น และภูมิภาค และใน สหรัฐอเมริกา และ แคนาดาจัดจำหน่ายโดย บริษัท และ "ฟอร์ด แอสปาย" ยังเป็นรถยนต์ประเภท "" มีแบบ 3 ประตูและ 5 ประตู
"แอสปาย" เป็นรถยนต์คันแรกในคลาส "" (ในทวีปอเมริกาเหนือ) ที่มีการติดตั้งระบบถุงลมนิรภัยคู่เป็นอุปกรณ์มาตรฐานและตัวเลือกในส่วนระบบเบรก ABS ทั้ง 4 ล้อ
ช่วงปี ค.ศ. 1994-1995 ในรุ่น SE จะติดตั้งแพคเกจเครื่องวัดความเร็ววัดสีน้ำเงิน, สปอยเลอร์หลัง, ล้ออัลลอย, ไฟตัดหมอก, ปรับปรุงภายในและ "badging SE"
ในปี 1997 "แอสปาย" ถูกปรับโฉมใหม่ด้วยการเป็นกระจังหน้าเป็นรูปไข่ ไฟหน้าแบบกลม รวมถึงรายละเอียดย่อยๆ และเป็นปีสุดท้ายในการจำหน่ายรถยนต์รุ่นนี้ทวีปเอมริกาเหนือ
"แอสปาย" ถูกแทนที่ใน lineup Kia โดย ' ซึ่งได้จำหน่ายภายใต้ชื่อของตนเอง (จนกว่าเมื่อรถยนต์ฮุนไดจะใช้ชื่อรุ่นเดียวกัน) เนื่องจาก ฟอร์ด-เกีย-มาสด้า ได้ยุติความสัมพันธ์ลง ส่วนในทวีปอเมริการเหนือจะถูกจำหน่ายด้วยรถยนต์'
ฟอร์ด แอสปาย ในประเทศไทย.
รถยนต์ ฟอร์ด แอสปาย นำเข้ามาจำหน่ายในประเทศไทย (ประกอบในเกาหลีใต้) โดยเป็นรุ่นแรกที่จำหน่ายทั้ง 2 เจ้าคือ บริษัท นิวเอร่า จำกัดอยู่ในเครือบริษัท อาปิโก ไฮเทค จำกัด (มหาชน) (หรือฟอร์ด ประเทศไทย ในสมั้ยนั้น)
และ บริษัท ยนตรกิจ ประเทศไทย จำกัด ในช่วงปี พ.ศ. 2537-2540 "(1994-1996)" ซึ่งจำหน่ายในราคาเริ่มต้นที่ "400,000-450,000" บาท มีทั้งแบบ 3 ประตูและ 5 ประตู ในช่วงนั้นจัดได้ว่าเป็นรถคู่แข่งกับรถยนต์ ในประเภทเดียวกัน
ข้อมูลของฟอร์ด แอสปาย
ต้องการอ้างอิงย่อหน้านี้
โครง-ส่วน
ฟอร์ด แอสปาย ที่จำหน่ายในประเทศไทยมีข้อมูลของรถดังนี้
 class="wikitable"
 รายละเอียด
 รุ่น 3 ประตู
 รุ่น 5 ประตู
 เครื่องยนต์ B3 EGi : 1.3 ลิตร (1,323 ซีซี)
 B3 EGi : 1.3 ลิตร (1,323 ซีซี)
 ชนิดเชื้อเพลิง
 เบนซิน 95,91<br>แก๊สโซฮอล์ 95, 91 
 เบนซิน 95,91<br>แก๊สโซฮอล์ 95, 91
ระบบเบรก
 ดิสเบรกคู่ล้อหน้าและดัมเบรกคู่ล้อหลัง
ดิสเบรกคู่ล้อหน้าและดัมเบรกคู่ล้อหลัง
อีโมชันส์ (เพลงมารายห์ แครี)

"อีโมชันส์"  เป็นเพลงที่เขียนและโปรดิวซ์โดย มารายห์ แครีและเดวิด โคลและโรเบิร์ต คลิวิลลีส แห่งวงซีแอนด์ซีมิวสิกแฟกทอรี และเป็นงานบันทึกเสียงจากผลงานอัลบั้มชุดที่ 2 ของแครีที่ชื่อชุด "Emotions" (1991) เป็นซิงเกิลแรกของอัลบั้มออกเมื่อไตรมาสที่ 3 ของปี 1991 ในสหรัฐอเมริกา เป็นเพลงที่ได้อิทธิพลจากเพลงดิสโก้ เพลงนี้แครีร้องด้วยโน้ตเสียงสูง
รายชื่อเพลง.
Worldwide CD single
U.S. CD maxi-single
European maxi-single #1
European maxi-single #2
อุณหภูมิปกติของร่างกายมนุษย์

อุณหภูมิปกติของร่างกายมนุษย์  คือระดับอุณหภูมิที่ขึ้นอยู่กับสถานที่ เวลา และ ระดับกิจกรรมที่ปฏิบัติ ของการวัดอุณหภูมิของร่างกาย แต่โดยทั่วไปแล้วเป็นที่ยอมรับกันว่า 37.0°C หรือ 98.6°F เป็นอุณหภูมิเฉลี่ยของอุณหภูมิปกติของร่างกาย อุณหภูมิ 36.8 ±0.7 °C หรือ 98.2° ±1.3 °F เป็นอุณหภูมิเฉลี่ยที่วัดใต้ลิ้น แต่อุณหภูมิที่วัดทางทวารหนัก หรือ วัดโดยตรงจากภายในร่างกายจะสูงกว่าเล็กน้อย ในรัสเซียหรือในประเทศในอดีตสหภาพโซเวียตอุณหภูมิปกติของร่างกายเฉลี่ย 36.6°C หรือ 97.9°F โดยวัดจากใต้รักแร้ แกนอุณหภูมิของร่างกายของแต่ละคนมักจะลดต่ำสุดในช่วงที่สองของนอนหลับ ที่เรียกว่า “nadir” ซึ่งเป็นส่วนสำคัญของ
สาโรจน์ ชวนะวิรัช

สาโรจน์ ชวนะวิรัช (11 พฤษภาคม พ.ศ. 2485-5 กุมภาพันธ์ พ.ศ. 2567) อดีตรัฐมนตรีว่าการกระทรวงการต่างประเทศ ในรัฐบาลของนายสมัคร สุนทรเวช เป็นรัฐมนตรีที่มีระยะเวลาอยู่ในตำแหน่งสั้นที่สุด ก่อนจะพ้นจากตำแหน่งพร้อมกับคณะรัฐมนตรีทั้งคณะ ในอีก 2 วันถัดจากวันรับตำแหน่ง
ประวัติ.
สาโรจน์ ชวนะวิรัช เกิดเมื่อวันที่ 11 พฤษภาคม พ.ศ. 2485 จบการศึกษาปริญญาตรี และปริญญาโท สาขารัฐศาสตร์ จากมหาวิทยาลัยแคลิฟอร์เนีย ลอสแอนเจลิส ประเทศสหรัฐอเมริกา และผ่านการศึกษาอบรมจากวิทยาลัยป้องกันราชอาณาจักร รุ่นปี พ.ศ. 2531
การทำงาน.
นายสาโรจน์ ชวนะวิรัช เริ่มรับราชการเป็นเจ้าหน้าที่การทูต ระดับ 4 ประจำกองพิธีการ กรมพิธีการทูต เมื่อปี พ.ศ. 2510 และมีความเจริญเติบโตในหน้าที่การงานมาตามลำดับ กระทั่งในปี พ.ศ. 2524 ได้รับแต่งตั้งเป็นอธิบดีกรมองค์การระหว่างประเทศ จากนั้นในปี พ.ศ. 2526 ได้รับแต่งตั้งเป็นเอกอัครราชทูตไทย ประจำสิงคโปร์ และได้รับแต่งตั้งให้ดำรงตำแหน่งอธิบดีกรมต่าง ๆ รวมทั้งกรมการเมือง จากนั้นขึ้นเป็นรองปลัดกระทรวง และจนกระทั่งในปี พ.ศ. 2539 ได้รับแต่งตั้งเป็นปลัดกระทรวงการต่างประเทศ จนครบระยะเวลา 4 ปี จึงได้รับแต่งตั้งเป็นเอกอัครราชทูตวิสามัญผู้มีอำนาจเต็มประจำสาธารณรัฐฝรั่งเศส และเกษียณอายุราชการในปี พ.ศ. 2545
สาโรจน์ ชวนะวิรัช ได้รับพระบรมราชโองการโปรดเกล้าฯ ให้ดำรงตำแหน่งรัฐมนตรีว่าการกระทรวงการต่างประเทศ เมื่อวันที่ 7 กันยายน พ.ศ. 2551 แต่ยังไม่ทันได้ปฏิบัติหน้าที่ก็ต้องพ้นจากตำแหน่งความเป็นรัฐมนตรี เนื่องจากคณะรัฐมนตรีพ้นจากตำแหน่งตามคำวินิจฉัยของศาลรัฐธรรมนูญให้นายกรัฐมนตรี (นายสมัคร สุนทรเวช) พ้นจากตำแหน่ง ในวันที่ 9 กันยายน พ.ศ. 2551 รวมระยะเวลาที่ดำรงตำแหน่งเพียง 2 วัน
เครื่องราชอิสริยาภรณ์.
สาโรจน์ ชวนะวิรัช ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
โบฮีเมียนแรปโซดี

"โบฮีเมียนแรปโซดี"  เป็นเพลงร็อกอังกฤษของวงควีน เขียนโดยเฟรดดี เมอร์คิวรี ในผลงานอัลบั้มของวงในปี ค.ศ. 1975 ชุด "A Night at the Opera" เป็นเพลงบัลลาดบอกเล่าถึงชีวิตอันแสนเลวร้ายของชายคนหนึ่ง เพลงมีโครงสร้างที่ซับซ้อน เริ่มจากจังหวะช้าไปหาเร็ว มีความเกี่ยวข้องกับดนตรีแรปโซดี มากกว่าดนตรีป็อป ไม่มีการร้องคอรัสในเพลง โดยเพลงแบ่งเป็นสามส่วนหลัก ทั้งท่อนโอเปร่า การร้องอะแคปเปลลา และท่อนโซโลแบบเฮฟวีเมทัล เพลงนี้ได้รับการบันทึกให้เป็นเพลงที่ค่าใช้จ่ายในการบันทึกสูงที่สุดในโลกในขณะนั้น แม้ว่าไม่ทราบจำนวนเงินทั้งหมดที่แน่ชัดก็ตาม
ท่อนโอเปร่าอันโด่งดังในเพลงดังกล่าว ที่ฟังแล้วเหมือนยกวงโอเปร่าทั้งวงมาร้องให้ฟังนั้น อันที่จริงเกิดจากการร้องของสมาชิกเพียงแค่สามคนในวง ที่ร้องแยกกันเป็นหลายๆ แทร็กนับไม่ถ้วน (ว่ากันว่ามีมากถึง 180 แทร็ก) แล้วนำมาอัดทับกันจนกลายเป็นท่อนโอเปร่าท่อนเดียว โดยท่อนโอเปร่าที่ว่านั้นใช้เวลาไปกว่า 70 ชั่วโมงในการทำขึ้นมา ด้วยเหตุนี้เอง เวลาที่ Queen เล่นเพลงนี้ในคอนเสิร์ตถึงท่อนนี้ พวกเขาจึงต้องเปิดจากเทปเอา แล้วหลบไปข้างหลังเวที และต่อมาจึงตัดท่อนนี้ทิ้งไป
เมื่อออกขายเป็นซิงเกิล "โบฮีเมียนแรปโซดี" ประสบความสำเร็จด้านยอดขายอย่างคาดไม่ถึง ติดอันดับ 1 บนยูเคซิงเกิลส์ชาร์ต นาน 9 สัปดาห์ และยังติดอันดับ 1 อีกครั้งในปี ค.ศ. 1991 หลังจากที่เฟรดดี เมอร์คิวรีเสียชีวิต มียอดขายรวม 2,176,000 ชุดและถือเป็นซิงเกิลที่ขายดีที่สุดในสหราชอาณาจักรตลอดกาลที่อันดับ 3 เป็นรองเพียงเพลง "ดูเดโนอิตส์คริสต์มาส?" ของแบนด์เอด และ "แคนเดิลอินเดอะวินด์ 1997" ของเอลตัน จอห์น
ซิงเกิลนี้ยังมีวิดีโอสำหรับประชาสัมพันธ์ซึ่งถือว่าเป็นแบบอย่างใหม่ของมิวสิกวิดีโอ ในช่วงส่งเสริมภาษาภาพของมิวสิกวิดีโอสมัยใหม่ ถึงแม้ว่ากระแสวิจารณ์จะมีทั้งบวกและลบ โดยเฉพาะอย่างยิ่งในอเมริกา "โบฮีเมียนแรปโซดี" ถือว่าเป็นงานชิ้นเอกและเป็นหนึ่งในเพลงที่ยอดเยี่ยมที่สุดตลอดกาล
อันดับชาร์ต.
<templatestyles src="Col-begin/styles.css"/>
การบาดเจ็บจากแรงกดดัน

การบาดเจ็บจากแรงกดดัน  เป็นการบาดเจ็บทางร่างกายที่เกิดกับเนื้อเยื่อ ที่มีสาเหตมาจากความแตกต่างระหว่างแรงกดดันของโพรงอากาศภายในหรือข้างๆร่างกายกับน้ำหรือของเหลวรอบร่างกาย
การบาดเจ็บจากแรงกดดันมักจะเกิดขึ้นกับโพรงอากาศภายในร่างกายเมื่องร่างกายได้รับความเปลี่ยนแปลงทางความกดดันโดยการเคลื่อนย้ายตัวเข้าไปในหรือออกมาจากบริเวณที่มีแรงดันสูงกว่า เช่นระหว่างการดำสกูบา หรือ การดำน้ำ หรือเมื่อเรือบินขึ้นหรือลง หรือในการลดความกดดันโดยไม่ได้รับการควบคุมในถังปรับความกดดัน (pressure vessel)
ความเสียหายเกิดขึ้นกับเนื้อเยื่อรอบโพรงอากาศภายในร่างกายเพราะอากาศหดตัวได้แต่เนื้อเยื่อไม่สามารถหดตัวได้ เมื่อแรงกดดันรอบๆ เพิ่มขึ้น โพรงอากาศภายในร่างกายไม่สามารถต่อต้านความกดดันภายนอกได้ เมื่อความกดดันลดลง แก๊สที่มีแรงกดดันสูงกว่าภายในโพรงอากาศก็จะสร้างความเสียหายให้แก่เนื้อเยื่อถ้าแก๊สถูกขังอยู่ในโพรงอากาศ
เคย

เคย หรือ เคอย "ชื่อกุ้งขนาดเล็กหลายชนิดหลายสกุล ใน 2 วงศ์ ได้แก่ วงศ์ Myside เช่น เคยตาดำ [Mesopodopsis orientalis (Tattersall)] อันดับ Mysidacea และวงศ์ Sergestodae เช่น เคยตาแดง (Acetes erythraeus Nobill) อันดับ Decapoda ขนาดยาวไม่เกิน 3.4 เซนติเมตร มีหนวด 2 แฉก ลำตัวแบนข้าง เปลือกบางใส เนื้อยุ่ย เหมาะสำหรับใช้หมักเกลือทำกะปิและน้ำเคย
เป็นสัตว์ที่มีลักษณะคล้ายกุ้ง ในกลุ่มกุ้ง-กั้ง-ปู ซึ่งเป็นสัตว์สำคัญโดยเฉพาะของแพลงก์ตอน ที่เป็นอาหารของ วาฬบาลีน, ปลากระเบนราหูน้ำเค็ม, ปลาฉลามวาฬและแมวน้ำกินปู รวมทั้งนกทะเลบางสปีชีส์ที่กินเคยแต่เพียงอย่างเดียว
กุ้งเคยจัดเป็นครัสเตเชียนขนาดเล็ก รูปร่างคล้ายกุ้ง แต่ตัวเล็กกว่า และไม่มีกรีแหลมๆที่บริเวณหัวเหมือนกุ้ง ตัวสีขาวใส มีตาสีดำ มีขนาดยาวประมาณ 1.5 เซนติเมตร มีเปลือกบางและนิ่ม อาศัยอยู่ตามบริเวณรากไม้ตามป่าชายเลน เช่น ต้นโกงกาง แสม ลำพู ชาวบ้านมักจะออกช้อนตัวเคยกันในเวลาเช้า ช้อนกันได้ทุกวันเพราะมีอยู่มากทุกฤดูกาล จะดำรงชีวิตอยู่ใกล้ผิวทะเลโดยไม่จมลงไป ซึ่งอาจจะอยู่ในน้ำลึกประมาณหน้าแข้งถึงระดับหน้าอก ในแถบขั้วโลกใต้จะเป็นแพลงก์ตอนที่มีขนาดใหญ่ มันจะเป็นอาหารที่สำคัญของปลาวาฬ ส่วนในอ่าวไทยเป็นแพลงก์ตอนที่มีขนาดเล็กอยู่ตามชายฝั่ง ในนากุ้งและบ่อปลา ลักษณะที่สำคัญคือ ในตัวเมียจะมีถุงไข่ที่ติดอยู่กับท้องตั้งแต่กำเนิด จึงมีชื่อเรียกว่า กุ้งโอปอสซั่ม (Opossum shrimp)
ชนิดของกุ้งเคยที่ใช้ทำกะปิ.
สำหรับตัวเคยที่ใช้ทำกะปิ มีอยู่ 5 สกุลคือ
เพนกวินริดเกน

เพนกวินริดเกน (ชื่อวิทยาศาสตร์: "Aptenodytes ridgeni") เป็นสปีชีส์ของเพนกวินที่สูญพันธุ์ไปแล้วที่เดิมมีถิ่นฐานอยู่ในนิวซีแลนด์ ที่มีความสูงระหว่าง 90 ถึง 100 เซนติเมตร
โพ

โพ (มาจากภาษาสิงหล) (ชื่อวิทยาศาสตร์: "Ficus religiosa") เป็นต้นไม้สปีชีส์หนึ่งของไทรหรือมะเดื่อ เป็นพืชพื้นเมืองของอินเดีย, เนปาล, ศรีลังกา, ตะวันตกเฉียงใต้ของจีน และอินโดจีน เป็นต้นไม้ขนาดใหญ่ผลัดใบในฤดูร้อน สูงได้ถึง 30 เมตร ลำต้นมีเส้นผ่านศูนย์กลางได้ถึง 3 เมตร มีรากพูพอน ตามกิ่งจะไม่มีรากอากาศห้อยลงมา ซึ่งแตกต่างจากไทรชนิดอื่น
ใบมีรูปหัวใจปลายยาว ยาว 10–17 เซนติเมตร กว้าง 8–12 เซนติเมตร ก้านใบยาว 6–10 เซนติเมตร ผลมีขนาดเล็กมีเส้นผ่านศูนย์กลาง 1–1.5 เซนติเมตร สีเขียวเมื่อสุกมีสีม่วง
โพเป็นต้นไม้ที่ได้รับการสักการะในศาสนาพราหมณ์-ฮินดู ศาสนาเชน และพระพุทธศาสนา พระโคตมพุทธเจ้าก็ได้ตรัสรู้เมื่อนั่งอยู่ใต้ต้นโพเช่นกัน โดยต้นโพที่พระโคตมพุทธเจ้าตรัสรู้นั้นชื่อ "ต้นพระศรีมหาโพธิ์" ปัจจุบันยังคงมีชีวิตอยู่ที่ประเทศอินเดีย จึงเชื่อกันว่าโพเป็นสัญลักษณ์แห่งความสุข ความสำเร็จ อายุยืน และความโชคดี และเป็นพันธุ์ไม้มงคลพระราชทานประจำจังหวัดปราจีนบุรี
นกดำน้ำไร้ปีก

นกดำน้ำไร้ปีก  เป็นเพนกวินในสกุล "Aptenodytes" (จากภาษากรีกโบราณ “a” ที่แปลว่า “ปราศจาก”, “pteno-”/πτηνο ที่แปลว่า “ขน” หรือ “ปีก” และ “dytes”/ “δυτης” ที่แปลว่า “นักดำน้ำ”) ประกอบด้วยเพนกวิน 2 ชนิดที่เรียกรวมกันว่า "เพนกวินใหญ่" เป็นเพนกวินขนาดใหญ่ที่สุด จำแนกออกได้เป็น 2 ชนิด
นกดำน้ำไร้ปีก หรือเพนกวินใหญ่ เป็นเพนกวินที่พบกระจายพันธุ์ในแถบซีกโลกทางใต้ เช่น มหาสมุทรใต้, ทวีปแอนตาร์กติกา หรือขั้วโลกใต้ 
จากการศึกษาทางสันฐานวิทยาและโมเลกุล พบว่าเพนกวินสกุลนี้เป็นต้นสายพันธุ์ของเพนกวินทั้งหมดในปัจจุบัน โดยถือกำเนิดมานานกว่้า 40 ล้านปีมาแล้ว
เพนกวินราชา

เพนกวินราชา หรือ เพนกวินกษัตริย์ (ชื่อวิทยาศาสตร์: "Aptenodytes patagonicus") เป็นเพนกวินที่ใหญ่เป็นที่สองของเพนกวินที่ใหญ่ที่สุด มีน้ำหนักระหว่าง 11 ถึง 16 กิโลกรัม มีความสูงเกือบ 1 เมตร รองจากเพนกวินจักรพรรดิ เพนกวินราชามีสองชนิดย่อยคือ "A. p. patagonicus" ที่พบในมหาสมุทรแอตแลนติกตอนใต้ และ "A. p. halli" พบที่อื่น 
เป็นเพนกวินที่กินปลาเล็กเป็นอาหารส่วนใหญ่เป็น ปลาโคม และ ปลาหมึก และไม่ค่อยกินเคย หรือ ครัสเตเชียน เช่น สัตว์ในมหาสมุทรใต้อื่น ๆ เมื่อหาอาหารเพนกวินราชาจะดำน้ำลึกกว่า 100 เมตร บางครั้งก็กว่า 200 เมตรซึ่งลึกกว่าเพนกวินอื่น ๆ และหากินออกไปได้ไกลกว่า 3 ไมล์ นอกไปจากเพนกวินจักรพรรดิซึ่งเป็นเพนกวินสกุลเดียวกัน เพนกวินราชาที่หมู่เกาะปรินซ์เอ็ดเวิร์ดนอกจากจะตกเป็นเหยื่อของปลาฉลาม, วาฬเพชฌฆาต แล้ว ยังตกเป็นเหยื่อของแมวน้ำขนสีน้ำตาล อีกด้วย
เพนกวินราชาวางไข่เพียงใบเดียว ฟักบนแผ่นหนังที่ฝ่าตีน พ่อแม่นกจะเลี้ยงลูกเป็นระยะเวลา 10-13 เดือน ลูกนกที่โตแล้วจะมีสีขนเปลี่ยนไป จนครั้งหนึ่งทำให้นักวิทยาศาสตร์เข้าใจผิดว่าเป็นเพนกวินอีกชนิดหนึ่ง เพนกวินที่โตแล้วจะผลัดขนปีละครั้ง โดยขนใหม่จะงอกขึ้นมาทดแทนขนที่หลุดไปทันทีเพื่อป้องกันความหนาวเย็นที่ดำเนินอยู่นานหลายเดือน
มีลูกนกในบริเวณหมู่เกาะซับแอนตาร์กติก และทางตอนเหนือของทวีปแอนตาร์กติกา และเกาะเตียร์ราเดลฟวยโก, เซาธ์จอร์เจีย และเกาะอื่นๆ ในบริเวณเดียวกัน ประชากรของเพนกวินราชาประมาณกันว่ามี 2.23 ล้านคู่และยังคงเพิ่มขึ้น และมีจำนวนประชากรมากที่หมู่เกาะฟอล์กแลนด์
รัฐบัญญัติสิ่งมีชีวิตใกล้สูญพันธุ์

รัฐบัญญัติสิ่งมีชีวิตใกล้สูญพันธุ์  (7 U.S.C. § 136 และ 16 U.S.C. § 1531 et seq., ESA) คือรัฐบัญญัติที่เกี่ยวกับกฎหมายสิ่งแวดล้อมของสหรัฐอเมริกาหลายฉบับที่ได้รับการอนุมัติโดยรัฐสภาแห่งสหรัฐอเมริกาในคริสต์ศตวรรษที่ 1970 วัตถุประสงค์ของกฎหมายฉบับนี้เพื่อการพิทักษ์สิ่งมีชีวิตใกล้สูญพันธุ์ให้พ้นจากการสูญพันธุ์โดยสิ้นเชิงซึ่งเป็น “ผลสะท้อนอันเกิดจากความเจริญเติบโตทางเศรษฐกิจ และการพัฒนาอันปราศจากความคำนึงอันพอเพียง และ การอนุรักษ์ของสถานที่อยู่อาศัยของสิ่งมีชีวิต”
สาระสำคัญของรัฐบัญญัติว่าด้วยการพิทักษ์สัตว์ที่เสี่ยงต่อการสูญพันธุ์: 
1-มอบอำนาจในการกำหนดรายชื่อสปีชีส์ที่ถือว่ามีอันตรายจาก หรือเสี่ยงต่อการสูญพันธุ์;
2-ห้ามการยึด การเป็นเจ้าของ, การขาย และการขนย้ายสัตว์ที่เสี่ยงต่อการสูญพันธุ์โดยมิได้รับการอนุญาต;
3-มอบอำนาจในการซื้อหาที่ดินสำหรับการพิทักษ์สัตว์ที่ได้รับการระบุในรายการ โดยการใช้ทุนอนุรักษ์ที่ดินและผืนน้ำ;
4-มอบอำนาจในการก่อตั้งความตกลงความร่วมมือระหว่างกัน และ ทุนช่วยเหลือต่อรัฐในการก่อตั้งและบำรุงรักษาโครงการที่เพียงพอต่อสำหรับการพิทักษ์สัตว์ป่าและพืชที่เสี่ยงต่อการสูญพันธุ์;
5-มอบอำนาจในการกำหนดบทลงโทษทางแพ่งและทางอาญาต่อผู้ล่วงละเมิดรัฐบัญญัติ; และ
6-มอบอำนาจในการให้รางวัลแก่ผู้ที่ให้ข้อมูลที่นำไปสู่การจับกุมและการลงโทษผู้ที่ละเมิดรัฐบัญญัติที่กำหนดภายใต้รัฐบัญญัตินี้
อาเดลีแลนด์

อาเดลีแลนด์  หรือ แตร์อาเดลี  เป็นส่วนหนึ่งของฝั่งทวีปแอนตาร์กติการะหว่าง 136° E (ไม่ไกลจากแหลมปูร์กัวปาที่พิกัด) และ 142° E (ไม่ไกลจากแหลมแอลเดนที่พิกัด) ที่มีชายฝั่งทะเลยาว 350 กิโลเมตรและลึกเข้าอีก 2,600 กิโลเมตรยังศูนย์กลางที่ขั้วโลกใต้ อาเดลีเป็นหนึ่งในห้าเขตของดินแดนตอนใต้และแอนตาร์กติกาของฝรั่งเศส พื้นที่ 432,000 ตารางกิโลเมตรของอาเดลีแลนด์ส่วนใหญ่ถูกปกคลุมด้วยน้ำแข็ง
ตั้งแต่วันที่ 12 มกราคม ค.ศ. 1956 ฝรั่งเศสก็ได้ก่อตั้งสถานีค้นคว้าทางวิทยาศาสตร์อย่างถาวรที่ดำเนินงานโดยชาวฝรั่งเศสที่สถานีดูมง ดูร์วีลที่พิกัด โดยมีนักวิชาการ 33 คนระหว่างฤดูหนาว และเพิ่มจำนวนขึ้นเป็น 78 คนระหว่างฤดูร้อน สถานีแรกสร้างขึ้นที่ปอร์มาร์แตงเมื่อวันที่ 9 เมษายน ค.ศ. 1950 ที่พิกัด แต่ถูกเพลิงไหม้เมื่อคืนวันที่ 22 ถึง 23 มกราคม ค.ศ. 1952
คริสโตเฟอร์ แลมเบิร์ท

คริสโตฟ กีย์ เดนีส์ ลองแบรต์ หรือ คริสโตเฟอร์ แลมเบิร์ท นักแสดงชาวฝรั่งเศสที่เกิดในสหรัฐอเมริกา มีชื่อเสียงเป็นที่รู้จักจากบท "คอนเนอร์ แม็คลีออด" จากภาพยนตร์แอ็คชั่นแฟนตาซี "Highlander" ในปี 1986 ที่ประสบความสำเร็จจนมีการสร้างภาคต่ออีก 3 ภาค และภาพยนตร์ซีรีส์อีก 6 ฤดูกาล 119 ตอน นอกนั้นยังแสดงบทนำในภาพยนตร์ "Mortal Kombat" (1995) ที่สร้างจากเนื้อเรื่องในเกมส์คอมพิวเตอร์ และในภาพยนตร์ภาคต่อ "Mortal Kombat: Devastation" ที่จะออกฉายในปี 2010
คริสโตเฟอร์ แลมเบิร์ทเกิดที่นิวยอร์ก สหรัฐอเมริกา บิดาเป็นนักการทูตฝรั่งเศสประจำองค์การสหประชาชาติ เขาเติบโตในเจนีวา สวิตเซอร์แลนด์ หลังจากครอบครัวย้ายมาอยู่ที่นี่เมื่อเขาอายุได้ 2 ปี ผลงานแสดงที่สร้างชื่อให้เขา คือบททาร์ซาน ในภาพยนตร์เรื่อง "Greystoke - The Legend of Tarzan, Lord of the Apes" ในปี ค.ศ. 1984 กำกับโดยฮิวจ์ ฮัดสัน ตามด้วย "Highlander" ซึ่งทำให้เขาเป็นตัวเลือกแรกของจอห์น เกล็น ผู้กำกับภาพยนตร์เจมส์ บอนด์เรื่องใหม่ ให้มารับบทแทนโรเจอร์ มัวร์ ใน "The Living Daylights" ในปี 1987 แต่เนื่องจากการพูดภาษาอังกฤษสำเนียงฝรั่งเศส ทำให้บทนี้ตกเป็นของทิโมธี ดาลตันแทน
แลมเบิร์ทเคยได้รับรางวัลซีซาร์ จากภาพยนตร์เรื่อง "Subway" ในปี 1986 กำกับโดยลุค เบซอง
ธารน้ำแข็งเทย์เลอร์

ธารน้ำแข็งเทย์เลอร์  เป็นธารน้ำแข็งในทวีปแอนตาร์กติกาที่มีความยาวราว 54 กิโลเมตรที่ไหลจากที่ราบสูงของวิกตอเรียแลนด์ไปยังปลายด้านตะวันตกของหุบเขาเทย์เลอร์ทางตอนเหนือของเนินคูครีและทางตอนใต้ของเทือกเขาแอสการ์ด ตอนกลางของธารน้ำแข็งทางตอนเหนือจรดอินแลนด์ฟอตส์และทางตอนใต้เป็นหุบเขาบีคอน
สคัวขั้วโลกใต้

นกสคัวขั้วโลกใต้  เป็นนกทะเลขนาดใหญ่ของนกสคัวตระกูล สคัวสปีชีส์นี้และสคัวขนาดใหญ่ทางซีกโลกใต้และนกเกรตสคัวบางครั้งก็จัดอยู่ในสกุล "Catharacta"
นกสคัวขั้วโลกใต้มีความยาว 53 เซนติเมตร ผสมพันธุ์บนฝั่งทะเลของทวีปแอนตาร์กติกา มักจะวางไข่สองใบในเดือนพฤศจิกายนถึงเดือนธ้นวาคม นกสคัวขั้วโลกใต้ก็เช่นเดียวกับสคัวตระกูลอื่นที่จะบินตรงไปที่หัวของมนุษย์หรือผู้ที่พยายามเข้าใกล้รัง สคัวเป็นนกประเภทย้ายถิ่นฐาน ฤูดูหนาวจะอยู่ในทะเลในมหาสมุทรแปซิฟิก มหาสมุทรอินเดีย และ มหาสมุทรแอตแลนติก ทางตะวันออกของมหาสมุทรแอตแลนติกจะเป็นนกเกรตสคัวแทนที่
ส่วนใหญ่นกสคัวขั้วโลกใต้จะบริโภคปลาที่ได้มาจากการขโมยจากนกนางนวล, tern และแม้แต่ gannetจับได้ บางครั้งอาจจะเข้าโจมตีและสังหารนกทะเลด้วยกัน และบางครั้งก็จะกินอาหารเหลือ และ It will also directly attack and kill other seabirds. It also eats scraps and ซากสัตว์ (Carrion)
กลูคากอน

กลูคากอน  คือฮอร์โมนสำคัญที่เกี่ยวข้องกับการเผาผลาญคาร์โบไฮเดรต กลูคากอนผลิตโดยตับอ่อนและจะถูกปล่อยเมื่อระดับน้ำตาลในกระแสเลือดลดระดับต่ำกว่าปกติ เป็นผลให้ตับเปลี่ยนไกลโคเจนที่สะสมไว้เป็นกลูโคสและปล่อยเข้าสู่กระแสเลือด เพื่อเพิ่มระดับน้ำตาลในกระแสเลือด ป้องกันร่างกายจากภาวะน้ำตาลในเส้นเลือดต่ำ (hypoglycemia) การปล่อยกลูคากอนจึงตรงข้ามกับอินซูลินที่บอกให้เซลล์ในร่างกายดึงกลูโคสจากเลือด แต่กลูคากอนสามารถกระตุ้นการปล่อยอินซูลินได้ด้วย ดังนั้นกลูโคสในกระแสเลือดจึงสามารถถูกดึงไปใช้โดยเนื้อเยื่อที่ต้องพึ่งอินซูลิน
การทำลายถิ่นฐานธรรมชาติ

การทำลายถิ่นฐานธรรมชาติ  หมายถึงกระบวนการที่ถิ่นฐานธรรมชาติถูกทำให้กลายเป็นถิ่นฐานที่ไม่อาจจะสนับสนุนหรือไม่อาจจะใช้ในการการดำรงชีวิตของสปีชีส์ที่เคยดำรงชีวิต ณ ถิ่นฐานนั้นแต่เดิมได้ กระบวนการดังว่านี้เป็นการกำจัดโดยการทำให้ต้องเคลื่อนย้ายหรือทำลายสิ่งที่มีชีวิตจากถิ่นฐานที่เดิมเคยดำรงชีวิตอยู่ ซึ่งเป็นการลดความหลาหลายของชีวภาพ (biodiversity) การทำลายถิ่นฐานธรรมชาติโดยมนุษย์ส่วนใหญ่เป็นการทำเพื่อการขยายตัวทางเกษตรกรรม, การขยายตัวทางอุตสาหกรรม และ การขยายตัวของเมือง กิจการอื่นที่ทำลายถิ่นฐานธรรมชาติก็ได้แก่การทำเหมือง การขุดลอกคลองและพื้นที่ชุ่มน้ำ และ การถางป่า
การทำลายถิ่นฐานธรรมชาติเป็นสาเหตุลำดับหนึ่งในการสร้างการสูญพันธุ์ให้แก่สปีชีส์ต่างๆ ทั่วโลก ที่เป็นปัจจัยสำคัญต่อความเปลี่ยนแปลงที่มีต่อการวิวัฒนาการ และการอนุรักษ์ชีวภาพ สาเหตุอื่นๆ ที่มีผลต่อการทำลายสปีชีส์ก็ได้แก่การสร้างความแตกแยกแก่ถิ่นฐานธรรมชาติ (habitat fragmentation), ความเปลี่ยนแปลงทางธรณีวิทยา, ความเปลี่ยนแปลงทางสภาวะอากาศ, การรุกรานของสปีชีส์อื่น, ความเปลี่ยนแปลงของอาหารในสิ่งแวดล้อม
คำอื่นที่มีความหมายใกล้เคียงกันที่ใช้ก็ได้แก่ “การสูญเสียถิ่นฐานธรรมชาติ” (loss of habitat) หรือ “การลดบริเวณถิ่นฐานธรรมชาติ” (habitat reduction) ที่มีความหมายที่กว้างออกไปที่รวมทั้งการสูญเสียถิ่นฐานที่เกิดจากปัจจัยอื่นๆ เช่นจาก น้ำเสีย และ noise pollution
คลองบางกอกน้อย

คลองบางกอกน้อย ตั้งอยู่ในกรุงเทพมหานครและจังหวัดนนทบุรี เดิมเคยเป็นส่วนหนึ่งของแม่น้ำเจ้าพระยา จนกระทั่งรัชสมัยสมเด็จพระไชยราชาธิราชแห่งกรุงศรีอยุธยา (พ.ศ. 2077–2089) ได้โปรดเกล้าฯ ให้ขุดคลองลัดแม่น้ำขึ้นจากปากคลองบางกอกน้อยไปยังปากคลองบางกอกใหญ่ ซึ่งกล่าวกันว่าช่วยย่นระยะทางได้ถึง 1 วัน ต่อมากระแสน้ำส่วนใหญ่ได้ไหลเข้าสู่คลองลัดทำให้คลองกว้างขึ้นเรื่อย ๆ กลายเป็นแม่น้ำเจ้าพระยาสายใหม่ ส่วนแม่น้ำสายเดิมแคบลงกลายเป็นคลองบางกอกน้อย คลองชักพระ และคลองบางกอกใหญ่แทน
คลองบางกอกน้อยเริ่มต้นตั้งแต่แม่น้ำเจ้าพระยาทางเหนือของสถานีรถไฟธนบุรี ไหลขึ้นไปบรรจบคลองชักพระ (คลองบางขุนศรี) และคลองลัดบางกรวย ตรงข้ามวัดสุวรรณคีรี มีความกว้างมากถึง 40 เมตร และยาว 3.3 กิโลเมตร คณะรัฐมนตรีมีมติให้คลองบางกอกน้อยเป็นคลองสำคัญซึ่งจะต้องอนุรักษ์ไว้ เมื่อวันที่ 13 มิถุนายน พ.ศ. 2510 ในปัจจุบันช่วงคลองลัดบางกรวย (หมายเลข ๒ ในภาพ) ถือว่าเป็นส่วนหนึ่งคลองบางกอกน้อยไปด้วย รวมถึงคลองอ้อมนนท์ (ช่วงตั้งแต่คลองบางกรวยถึงคลองบางใหญ่) ก็เรียกกันทั่วไปว่าคลองบางกอกน้อยเช่นกัน
ปัจจุบัน คลองบางกอกน้อยใช้ในการคมนาคม สัญจร ทัศนาจร ท่องเที่ยว ใช้ขนส่งสินค้า ใช้เล่นกีฬาทางน้ำ ใช้อาบน้ำ ใช้ล้างภาชนะ ใช้ระบายน้ำ และยังเป็นเส้นทางชักพระของวัดนางชีซึ่งมีขึ้นในวันแรม 2 ค่ำ เดือน 12 ของทุกปี โดยชักแห่ไปทางน้ำ ผ่านคลองชักพระ คลองบางกอกน้อย แล้ววกลงมาตามแม่น้ำเจ้าพระยา เข้าคลองบางกอกใหญ่ กลับไปยังวัดนางชีตามเดิม
เคซีแอนด์เดอะซันไชน์แบนด์

เคซีแอนด์เดอะซันไชน์แบนด์  เป็นวงดนตรีอเมริกัน ก่อตั้งในปี ค.ศ. 1973 ที่ไมอามี รัฐฟลอริดา มีแนวเพลงแบบฟังก์ อาร์แอนด์บีและดิสโก้ มีผลงานเพลงเป็นที่รู้จักกับเพลงดิสโก้อย่าง "That's the Way (I Like It)", "(Shake, Shake, Shake) Shake Your Booty", "I'm Your Boogie Man", "Keep It Comin' Love", "Get Down Tonight", "Give It Up", และ "Please Don't Go" ชื่อวงคำว่าเคซีมาจากนามสกุลของ เคซีย์ (Casey) ส่วน ซันไชน์แบนด์ มาจากบ้านเกิดของเคซีย์ที่อยู่ในฟลอริดา ('The Sunshine State')
อาณาจักรรวมชิลลา

อาณาจักรรวมชิลลา  เป็นชื่อที่มักใช้กับ อาณาจักรชิลลา ของเกาหลี หนึ่งใน สามราชอาณาจักรเกาหลี หลังจากที่ได้พิชิต อาณาจักรแพ็กเจ และ อาณาจักรโคกูรยอ ในศตวรรษที่ 7 ได้รวมพื้นที่ภาคกลางและภาคใต้ของ คาบสมุทรเกาหลี ไว้เป็นหนึ่งเดียว
ในปี ค.ศ. 660 พระเจ้ามุนมู ได้บัญชาให้กองทัพของพระองค์โจมตี แพ็กเจ ขุนพล คิม ยูชิน ซึ่งได้รับความช่วยเหลือจากกองทัพถัง เอาชนะขุนพล คเยแบ็ก และพิชิตแพ็กเจ ในปี ค.ศ. 661 พระองค์ย้ายไป โคกูรยอ แต่ถูกขับไล่ พระเจ้ามุนมูเป็นกษัตริย์องค์แรกที่มองว่าคาบสมุทรเกาหลีควรเป็นหนึ่งเดียวหลังจากการล่มสลายของ โชซ็อนโบราณ ด้วยเหตุนี้อาณาจักรชิลลาหลังปี ค.ศ. 668 จึงถูกเรียกว่า อาณาจักรรวมชิลลา อาณาจักรรวมชิลลากินเวลา 267 ปีจนกระทั่งภายใต้ พระเจ้าคยองซุน จึงเสียแก่ โครยอ ในปี ค.ศ. 935
ในช่วงรุ่งเรือง ประเทศได้แข่งขันกับ อาณาจักรบัลแฮ อาณาจักรโคกูรยอ-โมเฮ ทางเหนือเพื่ออำนาจสูงสุดในภูมิภาค ตลอดเวลาที่ดำรงอยู่ อาณาจักรรวมชิลลา ถูกรบกวนด้วยอุบายและความวุ่นวายทางการเมืองในดินแดนทางเหนือที่เพิ่งถูกยึดครองซึ่งเกิดจากกลุ่มกบฏใน แพ็กเจ และ โคกูรยอ ซึ่งนำไปสู่ยุค สามอาณาจักรหลัง ในช่วงปลายศตวรรษที่ 9
คยองจูยังคงเป็นเมืองหลวงของชิลลาตลอดการดำรงอยู่ของราชวงศ์ ซึ่งแสดงให้เห็นถึงพลังของระบบราชการที่ใช้ในซิลลา โดยใช้ระบบ "Bone Clan Class" กลุ่มคนที่มีอำนาจกลุ่มเล็กๆ ('Bone Class') สามารถปกครองผู้คนจำนวนมากได้ เพื่อรักษากฎข้อนี้ไว้กับผู้คนจำนวนมากเป็นระยะเวลานาน รัฐบาลต้องรักษาความสามัคคีของระบบกระดูก
แม้จะมีความไม่มั่นคงทางการเมือง แต่ อาณาจักรรวมชิลลา ก็เป็นประเทศที่เจริญรุ่งเรือง และเมืองหลวง ซอราโบล (ปัจจุบันคือคยองจู) เป็นเมืองที่ใหญ่เป็นอันดับสี่ของโลกในขณะนั้น ด้วยความสัมพันธ์ที่ใกล้ชิดกับ ราชวงศ์ถัง พุทธศาสนา และ ลัทธิขงจื๊อ จึงกลายเป็นอุดมการณ์ทางปรัชญาหลักของชนชั้นสูงตลอดจนเสาหลักของสถาปัตยกรรมและวิจิตรศิลป์ในยุคนั้น กษัตริย์องค์สุดท้ายคือ พระเจ้าคยองซุน ปกครองรัฐในนามเท่านั้น และได้ยอมแพ้ต่อ วังกอน แห่ง โครยอ ที่เกิดใหม่ในปี ค.ศ. 935 ทำให้ราชวงศ์ชิลลาถึงจุดจบ
การรวมอาณาจักร.
ในปีค.ศ. 660 พระเจ้ามุนมูได้สั่งกองทัพให้ทำการโจมตีอาณาจักรแพ็กเจ
เศรษฐกิจ.
ในช่วงแรก อาณาจักรชิลลาได้มีการลดภาษีการค้าเกษตรลงหนึ่งในสิบจากเดิมก่อนที่จะทำการรวมกันและกำหนดให้เมืองขึ้นได้ชำระด้วยสินค้าชนิดพิเศษของเมืองนั้น
อาณาจักรรวมชิลลาได้ทำสำมะโนประชากรทางด้านขนาดเมืองและด้านประชากร ตลอดจนม้า วัว รวมทั้งผลิตผลชนิดพิเศษ และได้ทำการบันทึกข้อมูลในมินจงมุนโซ (민정문서) ซึ่งการรายงานมีการจัดทำโดยผู้นำของแต่ละเมือง
เทศบาลตำบลอ้อมใหญ่

เทศบาลตำบลอ้อมใหญ่ เป็นเทศบาลแห่งหนึ่งในอำเภอสามพราน จังหวัดนครปฐม
ประวัติ.
กระทรวงมหาดไทยพิจารณาเห็นว่าท้องถิ่นตำบลอ้อมใหญ่และท้องถิ่นบางส่วนของตำบลบ้านใหม่ อำเภอสามพราน จังหวัดนครปฐม มีสภาพอันสมควรยกฐานะเป็นสุขาภิบาล จึงได้มีประกาศกระทรวงมหาดไทยลงวันที่ 3 มีนาคม พ.ศ. 2524 จัดตั้งสุขาภิบาลอ้อมใหญ่ โดยประกาศในราชกิจจานุเบกษา เล่ม 98 ตอนที่ 90 วันที่ 9 มิถุนายน พ.ศ. 2524 และได้รับการจัดตั้งเป็นเทศบาลตำบลตามพระราชบัญญัติเปลี่ยนแปลงฐานะจากสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542
ที่ตั้งและอาณาเขต.
ที่ตั้ง.
เทศบาลตำบลอ้อมใหญ่มีพื้นที่ประมาณ 12 ตารางกิโลเมตร ประกอบด้วย 2 ตำบล 10 หมู่บ้าน คือ หมู่ที่ 1–8 ตำบลอ้อมใหญ่ และหมู่ที่ 1, 5 ตำบลบ้านใหม่
ชุมชนในเขตเทศบาล.
เทศบาลตำบลอ้อมใหญ่มีทั้งหมด 17 ชุมชน ดังนี้
วัดในเขตเทศบาล.
วัดในเขตเทศบาลตำบลอ้อมใหญ่ มีทั้งหมด 4 วัด คือ
เทศบาลเมืองกระทุ่มล้ม

เทศบาลเมืองกระทุ่มล้ม เป็นเทศบาลเมืองแห่งหนึ่งทางตะวันออกเฉียงใต้ในอำเภอสามพราน จังหวัดนครปฐม มีพื้นที่ครอบคลุมตำบลกระทุ่มล้มทั้งตำบล
ประวัติ.
บริเวณพื้นที่กระทุ่มล้มแต่เดิมชื่อว่า หมู่บ้านทุ่งกระทุ่มล้ม มีที่มาจากพื้นที่ที่มีต้นกระทุ่มขึ้นอยู่ตามแหล่งน้ำจำนวนมาก เป็นแหล่งอาหารของสัตว์และนกที่เกาะตามกิ่งของต้นกระทุ่ม จนต้นกระทุ่มโค่นล้มลง ชาวบ้านจึงเรียกพื้นที่ตำบลนี้ว่า "กระทุ่มล้ม"
แต่เดิมเทศบาลเมืองกระทุ่มล้มมีฐานะเป็นองค์การบริหารส่วนตำบล จัดตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 เมื่อวันที่ 2 มีนาคม พ.ศ. 2538 ต่อมาได้รับการจัดตั้งขึ้นเป็นเทศบาลเมืองตามประกาศกระทรวงมหาดไทย เมื่อวันที่ 2 มิถุนายน พ.ศ. 2551
ที่ตั้งและอาณาเขต.
สำนักงานเทศบาลเมืองกระทุ่มล้ม (ตั้งอยู่ในซอยกระทุ่มล้ม 11 (ซอยวัดนครชื่นชุ่ม) ถนนพุทธมณฑล สาย 4 หมู่ที่ 7 ตำบลกระทุ่มล้ม ห่างจากที่ว่าการอำเภอสามพราน จังหวัดนครปฐมประมาณ 18 - 20 กิโลเมตร เขตเทศบาลมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
หมู่บ้าน.
เทศบาลเมืองกระทุ่มล้มรอบคลุมพื้นที่ทั้งตำบลกระทุ่มล้มซึ่งแบ่งการปกครองออกเป็น 9 หมู่บ้าน ได้แก่
ชุมชน.
เทศบาลเมืองกระทุ่มล้มมีชุมชนทั้งหมด 27 ชุมชน ดังต่อไปนี้
<templatestyles src="Div col/styles.css"/>
การขนส่ง.
ถนนสายหลักในเขตเทศบาลเมืองกระทุ่มล้ม คือ ถนนพุทธมณฑล สาย 4 หรือทางหลวงแผ่นดินหมายเลข 3310 มีบริการขนส่งสาธารณะทางรถยนต์โดยสารประจำทาง โดยรถโดยสารที่ผ่านเขตเทศบาลตำบลกระทุ่มล้ม แบ่งออกเป็น 3 หมวด คือ หมวด 1 คือรถขององค์การขนส่งมวลชนกรุงเทพ (ขสมก.) ทั้งหมด ส่วนหมวด 3 และหมวด 4 คือ รถสองแถวทั้งหมด (ยกเว้นสาย 402 และ 8138)
สายการเดินรถที่ผ่านถนนพุทธมณฑลสาย 4 ได้แก่
วัด.
วัดในเขตเทศบาลเมืองกระทุ่มล้มมีทั้งหมด 2 วัด ได้แก่ วัดนครชื่นชุ่มและวัดเพลินเพชร
ปิดตำนานบุรุษล้างโลก

ปิดตำนานบุรุษล้างโลก  เป็นภาพยนตร์เยอรมันที่ออกฉายในปี ค.ศ. 2004 กำกับโดย โอลิเวียร์ เฮียร์ชบีเกิล (Oliver Hirschbiegel)
ภาพยนตร์นำเสนอผ่านมุมมองของเทราเดิล ยุงเงอ เลขานุการของฮิตเลอร์ มีเนื้อหาเกี่ยวความเป็นอยู่ของบุคคลใกล้ชิดฮิตเลอร์ในช่วงสิบวันสุดท้าย ขณะกองทัพแดงระดมสรรพกำลังเข้าโจมตีกรุงเบอร์ลิน และเยอรมนีกำลังจะพ่ายแพ้สงครามโลกครั้งที่สอง แม้จะรู้ตัวว่าทหารโซเวียตกำลังรุกคืบเข้ามา ฮิตเลอร์ปฏิเสธคำขอของนายทหารคนสนิทที่ให้อพยพออกจากเบอร์ลิน จัดงานปาร์ตี้ในทำเนียบนายกรัฐมนตรีเพื่อเรียกขวัญกำลังใจ 
หลังจากแผนการรบครั้งสุดท้ายที่จะให้นายพลชไตเนอร์เข้าตีกองทัพแดง ประสบความล้มเหลว ฮิตเลอร์ก็ยังไม่ยอมหลบหนีออกจากเบอร์ลิน และฆ่าตัวตายพร้อมกับเอฟา เบราน์ เมื่อวันที่ 30 เมษายน ค.ศ. 1945 
ภาพยนตร์ได้รับความชื่นชมถึงความสมจริง และได้รับการเสนอชื่อเข้าชิงรางวัลออสการ์ สาขาภาพยนตร์ภาษาต่างประเทศยอดเยี่ยม หลายฉากในภาพยนตร์ โดยเฉพาะฉากที่อดอล์ฟ ฮิตเลอร์ ระเบิดอารมณ์ใส่นายทหาร หลังจากได้รับรายงานว่าเยอรมนีกำลังจะแพ้สงคราม ถูกนำไปตัดต่อเป็นไวรัลวิดีโอ เผยแพร่ในเว็บไซต์แลกเปลี่ยนคลิปวิดีโอ เช่น ยูทูบ ในลักษณะล้อเลียน โดยใช้เสียงและภาพจริงจากในภาพยนตร์ แต่เพิ่มซับไตเติลเป็นเนื้อหาอื่นที่ไม่เกี่ยวข้อง เช่น เกี่ยวกับการเมือง กีฬา วิดีโอเกม รวมทั้งเรื่องการเลือกตั้งประธานาธิบดีสหรัฐอเมริกา 
นักแสดง.
เจ้าหน้าที่รัฐบาลไรช์และพลเรือน.
<templatestyles src="Div col/styles.css"/>*Bruno Ganz รับบท อดอล์ฟ ฮิตเลอร์ ฟือเรอร์และนายกรัฐมนตรี
เซท โรเกิน

เซท โรเกิน (เกิด 15 เมษายน ค.ศ. 1982) เป็นนักแสดง นักแสดงตลก นักเขียนบทและโปรดิวเซอร์ภาพยนตร์ชาวแคนาดา โรเกินเริ่มอาชีพบันเทิงจากการทำสแตนด์อัปคอเมดี อยู่ 4 ปีในช่วงที่เขาเป็นวัยรุ่น เขาเป็นที่ 2 ในการแข่งขันตลกสมัครเล่นแวนคูเวอร์เมื่อเขาอายุ 16 ปี ขณะที่เขาอาศัยอยู่ในแคนาดาบ้านเกิด เขารับบทสมทบใน "Freaks and Geeks" หลังจากนั้นเขาจึงย้ายมาอยู่ในลอสแอนเจลิสสำหรบบทบาท แต่ "Freaks and Geeks" ก็ถูกยกเลิกไปหลังฤดูการแรก เขายังร่วมใน "Undeclared" ที่ยังจ้างเขาเป็นทีมงานเขียนบทด้วย
เขารับเป็นทีมเขียนบทในฤดูกาลสุดท้ายของ "Da Ali G Show" ที่ทำให้ทีมงานและตัวเขาได้รับการเสนอชื่อเข้าชิงรางวัลเอมมี เขาได้รับคำแนะนำจากผู้กำกับ จัดด์ อแพโทว์ ให้เดินหน้าด้านภาพยนตร์ โรเกินได้รับบทหลักและได้รับเครดิตในฐานะผู้ช่วยโปรดิวเซอร์ ในภาพยนตร์กำกับเรื่องแรกของอแพโทว์ เรื่อง "The 40-Year-Old Virgin" หลังจากได้รับคำชื่นชมในการแสดง ยูนิเวอร์แซลพิกเจอส์ ให้เขาแสดงนำในเรื่องต่อไปในผลงานกำกับของอแพโทว์เรื่อง "Knocked Up"
โรเกินแสดงในภาพยนตร์เรื่อง "Donnie Darko", "You, Me and Dupree", "Zack and Miri Make a Porno"," Fanboys" และ "Observe and Report" และร่วมงานกับผลงานสร้างของอแพโทว์ใน "The 40-Year-Old Virgin", "Knocked Up", "Superbad", "Step Brothers", "Pineapple Express", และ "Funny People" เขายังร่วมเขียนและร่วมแสดงใน "Superbad" ภาพยนตร์ตลกกึ่งชีวประวัติที่เคยเป็นหัวข้อข่าวในหลายปีก่อน ร่วมเขียนโดยโรเกินและอีแวน โกลด์เบิร์ก เขายังร่วมเขียนบทให้กับหนังตลกที่อแพโทว์ร่วมสร้าง ใน "Drillbit Taylor" นำแสดงโดยโอเวน วิลสัน เขายังได้ร่วมพากย์เสียงให้ใน "เชร็ค 3", "ตำนานสไปเดอร์วิก", "ฮอร์ตัน กับ โลกจิ๋วมหัศจรรย์", "กังฟูแพนด้า จอมยุทธ์พลิกล็อก ช็อคยุทธภพ" และ "มอนสเตอร์ ปะทะ เอเลี่ยน"
กัส แวน แซงต์

กัส กรีน แวน แซงต์ จูเนียร์  เกิดเมื่อวันที่ 24 กรกฎาคม ค.ศ. 1952 เป็นผู้กำกับภาพยนตร์ชาวอเมริกัน นักเขียนบท ช่างถ่ายภาพ นักดนตรีและนักเขียน เขาเคยได้รับการเสนอชื่อเข้าชิงประสบความสำเร็จด้านการกำกับสำหรับภาพยนตร์ในปี 1997 เรื่อง "Good Will Hunting" และผลงานในปี 2008 เรื่อง "Milk" และได้รับรางวัลปาล์มดอร์ ในเทศกาลภาพยนตร์เมืองคานส์ ปี 2003 ในภาพยนตร์เรื่อง "Elephant"
ผลงานภาพยนตร์ในด้านการเขียนและกำกับของเชาอย่างเช่น ภาพยนตร์ดัดแปลงจากบทประพันธ์ของทอม ร็อบบินส์ เรื่อง "Even Cowgirls Get the Blues" และ "My Own Private Idaho" นำแสดงโดยเคียนู รีฟส์และริเวอร์ ฟีนิกซ์ (เดิมทีแวน แซงต์ วางแผนว่าจะกำกับภาพยนตร์ชีวประวัติเกี่ยวกับแอนดี้ วอร์ฮอล แสดงโดยฟีนิกซ์ แต่ก็ยกเลิกไปหลังจากที่ฟีนิกซ์เสียชีวิต)
เขาเขียนบทในภาพยนตร์แรก ๆ ของเขาเอง และยังประพันธ์เรื่อง "Pink" นอกจากนี้ยังมีหนังสือภาพถ่ายของเขาในชื่อ "108 Portraits"
พระเจ้าบุนซอ

พระเจ้าบุนซอ ("ไม่มีข้อมูล"-ค.ศ. 304) เป็นกษัตริย์องค์ที่ 10 แห่งอาณาจักรแพ็กเจหนึ่งในสามราชอาณาจักรเกาหลี ทรงครองราชย์ระหว่าง ค.ศ. 298-304
พระเจ้าบุนซอเป็นพระราชโอรสในพระเจ้าแช็กกเย ทรงเตรียมติดต่อกองทหารของจีนให้มาช่วยลอบสังหารพระบิดาของพระองค์เอง ในค.ศ.304 พระองค์ได้ยึดครองพื้นที่ทางภาคตะวันตกของจีน ตามหนังสือซัมกุกยูซากล่าวว่าพระองค์ถูกลอบสังหารโดยเจ้าเมือง เมืองหนึ่งของจีนโดยการวางยาพิษทำให้พระองค์สวรรคต พระราชโอรสของพระองค์นั้นได้เป็นกษัตริย์แห่งแพ็กเจพระองค์ที่ 12 คือ พระเจ้ากเย
แฮนสัน (วงดนตรี)

แฮนสัน  เป็นวงร็อกแอนด์โรลอเมริกัน ก่อตั้งในทูลซา รัฐโอคลาโฮมา โดย 3 พี่น้อง ไอแซก, เทย์เลอร์ และแซก แฮนสัน พวกเขาเป็นที่รู้จักจากเพลงฮิตในปี ค.ศ. 1997 เพลง "MMMBop" กับค่ายเพลงใหญ่อัลบั้มแรกชุด "Middle of Nowhere" ที่พวกเขายังได้รับการเสนอชื่อเข้าชิงรางวัลแกรมมี่ ทั้ง ๆ ที่พวกเขาประสบความสำเร็จอย่งมาในชุด "Middle of Nowhere" แต่พวกเขาก็ผิดหวังหลังจากการรวมค่ายเพลงที่เขาอยู่ ทำให้ค่ายเมอร์คิวรีหายไป และพวกเขาย้ายมาอยู่กับไอแลนด์เดฟแจมมิวสิกกรุป ที่ต่อมาพวกเขาก็ออกจากค่ายเนื่องจากความขัดแย้งเรื่องการสร้างสรรค์ผลงาน พวกเขามีผลงานเพลงภายใต้สังกัดของตัวเองที่ชื่อ ทรีซีจีเรเคิดส์
เทศบาลเมืองแก่งคอย

เทศบาลเมืองแก่งคอย เป็นเทศบาลเมืองแห่งหนึ่งในอำเภอแก่งคอย จังหวัดสระบุรี ครอบคลุมพื้นที่ตำบลแก่งคอยทั้งตำบล เป็นเมืองที่เก่าแก่แห่งหนึ่งในจังหวัดสระบุรี เป็นเมืองชุมทางรถไฟสายอีสานและมีถนนมิตรภาพตัดผ่าน
ประวัติ.
เทศบาลเมืองแก่งคอยได้รับการยกฐานะตามพระราชกฤษฎีกาจัดตั้งเทศบาลตำบลแก่งคอย จังหวัดสระบุรี พุทธศักราช 2487 ตามประกาศประธานสภาผู้แทนราษฎรลงวันที่ 1 สิงหาคม พุทธศักราช 2487 ตราไว้ ณ วันที่ 19 ธันวาคม พุทธศักราช 2487 และประกาศดังกล่าวลงในราชกิจจานุเบกษา เล่ม 61 ตอนที่ 77 ลงวันที่ 26 ธันวาคม พุทธศักราช 2487 และได้รับการเปลี่ยนแปลงฐานะเป็นเทศบาลเมืองแก่งคอยตามประกาศกระทรวงมหาดไทย ลงวันที่ 26 ธันวาคม 2550 เรื่อง เปลี่ยนแปลงฐานะเทศบาลตำบลแก่งคอย อำเภอแก่งคอย จังหวัดสระบุรี เป็นเทศบาลเมืองแก่งคอย ทั้งนี้ ตั้งแต่วันที่ 1 กุมภาพันธ์ 2551
ที่ตั้งและอาณาเขต.
เทศบาลเมืองแก่งคอยมีพื้นที่ทั้งหมด 4.05 ตารางกิโลเมตร โดยห่างจากตัวเมืองสระบุรีไปทางทิศตะวันออกเฉียงเหนือ ประมาณ 12 กิโลเมตร และห่างจากกรุงเทพมหานครตามทางรถไฟสายตะวันออกเฉียงเหนือ 125 กิโลเมตร และทางรถยนต์ 121 กิโลเมตร
เอนเตอร์เทนเมนต์วีกลี

เอนเตอร์เทนเมนต์วีกลี  เป็นนิตยสารอเมริกัน โดยไทม์ของไทม์วอร์เนอร์ เป็นนิตยสารภาพยนตร์ โทรทัศน์ ดนตรี ละครบรอดเวย์ หนังสือ วัฒนธรรมป็อป ซึ่งแตกต่างจากนิตยสารอื่นอย่าง "ยูเอสวีกลี", "พีเพิล" และ "อินทัชวีกลี" ซึ่ง "เอนเตอร์เทนเมนต์วีกลี" มุ่งไปที่สื่อบันเทิงและบทวิจารณ์ด้านบันเทิง และแตกต่างจาก "วาไรตี้" และ "เดอะฮอลลีวูดรีพอร์ต" ที่มีจุดประสงค์เพื่อนคนบันเทิง แต่ "เอนเตอร์เทนเมนต์วีกลี" จะจับกลุ่มเป้าหมายทั่วไปที่กว้างกว่า